10/9/2021 - 22:20\nپەیامی سەرەخۆشی بارەگای بارزانی بۆ بەڕێز عەقید لەشكری خۆرانی\nبەناوی خودای بەخشندە و میهرەبان بەڕێز، عەقید لەشكری خۆرانی بەداخێكی زۆرەوە هەواڵی كۆچی دوایی پێشمەرگەی بەوەفا و دڵسۆزی شۆڕشی ئەیلوول (حاجی عەلی خۆرانی) باوكی بەڕێزتانمان بیست. سەرەخۆشی ئاڕاستەی بەڕێزتان و خانەوادە كوردپەروەرەكەتان و تەواوی خزم و دۆست و ئاشنایانی باوكی خوالێخۆشبووتان دەكەین، خۆمان بەهاوبەشی خەمتان دەزانین. لە خودای مەزن داواكارین دڵنەوایی و ئارامی بە بەڕێزتان و خانەوادە و كەسوكارتان ببەخشێت و گیانی باوكی كۆچكردووتان بەر رەحمەتی خۆی بخات و بە بەهەشتی بەرینی شاد بكات.\nباره‌گای بارزانی 10ـی ئه‌یلوولی 2021\nپەیامی سەرەخۆشی بارەگای بارزانی بۆ بەڕێز عەبدولباست ئەحمەد مەلا عەبدوڵڵا\nبەناوی خودای بەخشندە و میهرەبان بەڕێز، كاك عەبدولباست ئەحمەد مەلا عەبدوڵڵا بەداخێكی زۆرەوە هەواڵی كۆچی دوایی پێشمەرگەی بەوەفا و دڵسۆزی شۆڕشی ئەیلوول و كەسایەتی دیاری خۆشناوەتی(ئەحمەد مەلا عەبدوڵڵا)باوكی بەڕێزتانمان بیست. سەرەخۆشی ئاڕاستەی بەڕێزتان و خانەوادە نیشتیمانپەروەرەكەتان و تەواوی خزم و دۆست و ئاشنایانتان دەكەین، خۆمان بەهاوبەشی خەمتان دەزانین. لە خودای گەورە داواكارین گیانی خوالێخۆشبوو كاكە ئەحمەد مەلا عەبدوڵڵا بەر دلۆڤانی خۆی بخات و بە بەهەشتی بەرینی شاد بكات، دڵنەوایی و ئارامی بە بەڕێزتان و خانەوادە و كەسوكارتان ببەخشێت.\nپەیامی سەرەخۆشی بارەگای بارزانی بۆ خانەوادەی حەیدەر عومەر سلێمان\nبەناوی خودای بەخشندە و میهرەبان بەڕێزان لە خانەوادەی حەیدەر عومەر سلێمان بەدڵگرانیەكی زۆرەوە هەواڵی كۆچی دوایی كاكە(حەیدەر عومەر سلێمان)مان بیست. سەرەخۆشیمان ئاڕاستەی خانەوادە بەڕێزەكەتان و تەواوی كەسوكار و خزم و دۆستانتان دەكەین، خۆمان بەهاوبەشی خەمتان دەزانین. لە خودای گەورە داواكارین دڵنەوایی و ئارامی بە خانەوادە و كەسوكارتان ببەخشێت و گیانی كاكە حەیدەر بەر رەحمەتی خۆی بخات و بە بەهەشتی بەرینی شاد بكات.\nپارتى دیموکراتى کوردستان و بزووتنەوەى دیموکراتى گەلى کوردستان جه‌خت لە پەیوەندییەکانیان دەکەنەوە


شاعیر Archives - کەحلان\nئەرشیفەکانى هاوپۆل: شاعیر\nپیر سوڵتان ئەبداڵ ١٤٨٠-†١٥٥٠\nناوی ڕاستی (حەیدەر)ــرە\n. شاعیر و میوزیکژەن و سۆفییەکی کوردی (عەلەوی مەزهەب). لە نێو سوونەشدا خۆشەویست و بەرز. یەکێکە لە سیمبۆلەکانی بەرخودان دژ بە دەسەڵاتی سوڵتانی عوسمانی. هۆنراوەکانی پڕن لە فەنتازی و گیانی تێکۆشان بۆ ئازادی. دژی پاشا و دار و دەستەی سوڵتان وەستاوە و زۆری ئازار و ئەشکەنجە کێشاوە. لەو پێناوەشدا خۆی بەخت کردووە. لە زۆر فلیم و ڕۆمان و گۆرانیدا وەکو شۆڕشگێڕ و فەیلەسووف دەردەکەوێ.\nئەمە پارچەیەکە لە قەسیدەکەی:\nڕووبارێکم کە دەڕژێتە دەریاوە.\nگوڵێکم پێش وەخت خونچە کراوە.\nخۆڵەمێشم، هی ئاگرێکی کوژاوە.\nهەی دۆست، دەردی تۆ دەمسوتێنێ.\nجارێ پیر سوڵتان ئەبداڵم.\nجارێ بۆش و بەتاڵم.\nبرسی و تینووم.\nبۆ مەرگ لە پێناوی گەلەکەم دەڕۆم.\nئەم وتارە بڵاوکراوەتەوە لە بەرەنگاربوونەوە، تورکی، تورکیا، تێکۆشان، خەبات، شاعیر، عوسمانی، عەلەوئ، هونەر، ڕاپەرین، کورد، کوردستان، گیانفیدایی ڕێکەوتی ئایار 27, 2013 لەڕێگەی Sia.


کاوە خزریی یەکێکە لەو پەنابەرانەی بە نەهامەتی خۆی گەیاندبووە تورکیا. کاوە خوێندکاری پێشووی زانکۆی خەڵکی شاری سەردەشت، چەند ساڵ پێش ئێستا بە هۆی خۆپێشاندانەکان لە ئێراندا دەستبەسەرکرا و پاشان لەگەڵ بنەماڵەکەی پەنای بۆ تورکیا برد. لە وتووێژێک بە دەنگی ئەمەریکا دەڵێت، "دوای ئەوەی چەند ساڵان لە تورکیا ژیام، حکومەتی تورکیا زۆری بۆ هێنام کە ئەو وڵاتە بەجێبهێڵم."\nئەو دەڵێت کە بیانووی جۆراوجۆریان بۆ ساز دەکرد و پێیان گوتووە مافی ئەوەت نییە وەک بیانییەک پەیوەندی لە گەڵ پارتی دیموکراتی گەلان بگریت و بە منداڵان بڵێی کە فێری زمانی زگماکی خۆیان بن.\nخزری هەروەها لە درێژەی قسەکانیدا دەڵێت، دوای راوێژکردن لە گەڵ پارێزەرێک تێگەیشت ئەگەر تورکیا جێنەهێڵێت ئەگەری ئەوەی هەیە بۆ ماوەی چەند ساڵان تووشی بەندیخانە بێت لە دەمێکدا هاوسەر و منداڵەکانی بێ سەرپەرست دەمانەوە و بۆیە وەک دەڵێت "بە پێچەوانەی ویستی خۆم تورکیام جێ هێشت" ئێستا لە وڵاتی سێربیایە.\nوتووێژ- سەلاح پیرۆتی


05:17 - 24/06/2021\nلە سبەینێوە دەست بە دابەشكردنی مووچەی مانگی حوزەیرانی فەرمانبەرانی هەرێمی كوردستان دەكرێت‌و بۆ ئەم مانگەش فەرمانبەران لەسەدا 21ی مووچەكانیان دەبڕدرێت.\nوەزارەتی دارایی‌و ئابووری هەرێمی كوردستان لە راگەیەنراوێكدا ئاشكرایكرد، لەسەر بڕیاری ئەنجومەنی وەزیران بەهەمان میكانیزمی مانگی پێشوو رۆژی هەینی‌و شەممە مووچەی مانگی حوزەیرانی وەزارەتی تەندروستی دابەش دەكرێت.\nهاوكات زیاد جەبار سەرۆكی فراكسیۆنی یەكێتی لەپەرلەمانی كوردستان بەسایتی (PUK)میدیای راگەیاند، ئێستا قەیرانی داراییمان تێپەڕاندوە‌و كاتی ئەوە نەماوە مووچەی فەرمانبەران لێی ببڕدرێت. وتیشی: لێبڕین و پاشەكەوتی مووچە، هەمووی نایاسایی بووەو پشتی بەیاسا نەبەستووە، بەڵكو بەبڕیارو رێنمایی ئەنجومەنی وەزیران كراوە.\nبەگوێرەی ئامارەكانی سیستمی بایۆمەتری، ژمارەی مووچەخۆرانی هەرێمی كوردستان یەك ملیۆن‌و 251 هەزار‌و 451 كەسن، حكومەتی هەرێمیش بۆ دابەشكردنی مووچە بەلێبڕینی لەسەدا 21، مانگانە پێویستی بە 720 ملیار دینارە.


سێ کەس بە تاوانی بارزگانیکردن بە مرۆڤ دادگایی دەکرێن - Radio Sweden Kurdish - رادیۆی سوید Radyoya Swêdê | Sveriges Radio\nسێ کەس بە تاوانی بارزگانیکردن بە مرۆڤ دادگایی دەکرێن\nبڵاو کرایه‌وه tisdag 5 september 2017 kl 12.52\nئەو کەسانەی کەڵکیان لێ وەرگیراوە هەژار و نەخوێندەوارن\nSå här har tiggarna bott i en lokal i Kopparberg. وێنە: Ur förundersökningsprotokollet.\nچەندین کەسی بولغاری بۆ مەبەستی سواڵکردن هێنراونەتە سوید و لە ژوورێکی سارد و لەسەر دۆشەکی ڕەق ژیانیان بەسەر بردووە. ئەمڕۆ سێ کەس بەم هۆیە و بە تاوانی بازرگانیکردن بە مرۆڤ لە دادگای سەرەتایی ئیۆرێبرو دادگای دەکرێن.\nداواکاری گشتی ئیسابێلا بیورستێن دەڵێت\nـ ئەمە یەکەم جارە کەسانێک بە هۆی کەڵک وەرگرتن لە کەسانی تر بە هۆی نەزانینی زمان و دابین کردنی جێگا و ڕێگای نالەبار دادگایی دەکرێن.\nجێی ئاماژەیە ئەو کەسانەی کەڵکیان لێ وەرگیراوە ٨ پیاو و ٢ ژنی هەژار و نەخوێندەوارن و بە بەڵێنی کار و ماڵ لە بوڵغارستانەوە ڕاکێشراونەتە سوید. بەڵام کاتێک هاتنە ئێرە لە جیاتی ژیانێکی باشتر سواڵیان پێ کراوە و لە لۆکاڵی کارگەیەکی پیشەسازیی جێی خەوتنیان بۆ دابین کراوە. ئیسابێلا بیورستێن دەڵێت\nـ ئەم کەسانە بە ڕاستی سوکایەتییان پێ کراوە و ئەو ژیانەی ئێرە دوور لە چاوەڕوانییەکانیان بووە.\nسێ کەسە گومانلێکراوەکان کە ئەمڕۆ دادگایی دەکرێن دەڵێن ئێمە هیچ تاوانێکمان ئەنجام نەداوە و هەموویان لە کار و ژیانی ئێرەیان ئاگادار کراون و هیچ پارەی ئەوانمان نەبردووە. بەڵام داواکاری گشتی ئیسابێلا بیورستێن دەڵێت بۆ سەلماندنی ئەو تاوانە بەڵگەی باشمان بەدەستەوەیە.


له‌لایه‌ن: ئاڵەكۆك - به‌روار: 2021-04-10-14:01:00 - کۆدی بابەت: 4351\nتەفسیری سورەتی الاعراف بۆ كوردی لەلایەن هەژار موكریانییەوە\nوە ناو خودا کە دھەندە و دلۆڤانە\n(١) ئەلیف، لام، میم، ڵاد.\n(٢) کتێبێکە بۆ تۆ ھاتۆتە خوارەوە، تا بە ھۆی ئەو ترس وەبەر مەردم بنێی و خۆت تووشی دڵتەنگی مەکە لەو بارەوە؛ ئەم کتێبە نسحەتیشە بۆ وانەی بڕوای پێ دێنن.\n(٣) ھەرچی لە پەروەرندەتانەوە بۆتان ناردراوەتە خوارەوە، شوێنی کەون و بە غەیرەز ئەو مەکەونە شوێنی سەرپەرستانی دیکە. ئێوە زۆر کەم عیبرەت دەگرن.\n(٤) ئێمە خەڵکی چەندین شارمان قڕ تێ خستن. وەختێ نیشانەی غەزەبی ئێمەیان بە سەردا دەھات - لە شەودا بوو، یان نیوەڕۆ - دەسانەوە.\n(٥) کە دەیاندی ئێمە غەزەبمان لێ گرتوون، ھەر ئەوەندەیان بۆ دەما بێژن: ئێمەین ناھەقیمان لە خۆمان کرد.\n(٦) ئێمە بێ سۆ پرسیار دەکەین، ھەم لەوانەی پێغەمبەرمان بۆ ناردوون و ھەم لەوانەش بە پێغەمبەریی ناردنمان.\n(٧) ئەوسا ئێمە - کە دەزانین - نووک و بەدی بۆ ھەموو لا باس دەکەین و قەت لێیان بێ ئاگا نەبووین.\n(٨) ھەڵسەنگاندنی بە ڕاستی، ئەوێ ڕۆژێ دێتە گۆڕێ. ئەو کەسانەی تای تەرازوویان گران بێ، ئەوانە ڕزگارەکانن.\n(٩) ئەو کەسانەش کردەوەیان لە ھەڵکێشانێدا سووک بێ، زەرەریان لە خۆیان داوە و بە نیشانانی مە غەدریان کردووە.\n(١٠) ئێمە ئێوەمان لەم ھەردە جێ کردەوە؛ ھەر لەوێشدا بژیومان بۆ بڕیونەوە. کەمتان شوکرانەبژێرن.\n(١١) ئێمەین ئێوەمان ساز داوە و لە پاشانا بەو شکڵەمان دەرێناون؛ پاشان بە فریشتانمان گوت: سەر بۆ ئادەم نەوی بکەن. ھەموویان سەریان دانەواند ئیبلیس نەبێ؛ ئەو لە کۆڕی کڕنۆش بەران خۆی ھەڵاوارد.\n(١٢) گوتی: کە فەرمانم پێ دای، لە بەر چی تۆ سوژدەت نەبرد؟ گوتی: من لەو ھێژاترم؛ منت لە ئاگر دروس کرد، ئەوت لە حەڕی ساز داوە.\n(١٣) گوتی: لێرەوە داگەڕێ؛ لەم شوێنەدا ڕێت ناکەوێ بە سەر کەسدا فیز بنوێنی. سا لەم شوێنەدا مەمێنە، تۆ لە سووک و چرووکانی.\n(١٤) گوتی: تا سەڵا ڕادەبێ، ماوەم بدە.\n(١٥) گوتی: وا تۆ لە ماوە دراوەکانی.\n(١٦) گوتی: چونکە لە ڕێت لا دام، منیش بۆیان ڕۆدەنیشم، ڕاستە ڕێی تۆیان لێ دەگرم.\n(١٧) ئەوسا لە پێش و پاشەوە بۆیان دەچم، ڕاست و چەپیشیان لێ دەگرم؛ جا دەبینی زۆرینەیان شوکر ناکەن.\n(١٨) گوتی: لێرە بڕۆ دەرێ! ناوزڕاوی تڕۆ کراو! دەبێ وێڕای ئەوانەی شوێن تۆ دەکەون، جەھەندەمتان لێ پڕ بکەم.\n(١٩) ئەی ئادەم! تۆش وێڕای ژنت لە بەھەشت بحاوێنەوە، لە ھەر کوێدا ھەرچی دەخۆن بە ئارەزووی خۆتان بکەن؛ ھەر تخونی ئەو داری ھانا مەکەون، دەنا ئێوە لە ناھەقیکاران دەبن.\n(٢٠) شەیتان کەوتە کڵیشەیان تا ئەو ئەندامەیان - کە پۆشرا بوو - بێنێتە بەرچاویان. گوتی: خودا کە نەیدەھێشت لەو دارە نزیک ببنەوە، ھەر بۆیە بوو کە ئێوە نەبنە فرشتە؛ یان ھەمیشە ھەر لە بەھەشتا بمێنن.\n(٢١) سوێندی بۆ ھەر دووکانیش خوارد کە: من بە دڵ ئامۆژگاریتان بۆ دەکەم.\n(٢٢) بە فریوان ئەوانی خستە تەماوە. لە دوای ئەوەی لە بەری دارەکەیان چەشت، عەیب و عاریان کەوتە دەشت و کۆششیان کرد بە گەڵای بەھەشت دایپۆشن. پەروەرندە گازی کردن: ئاخر من بە ئێوەم نەگوت توخنی ئەم دارە مەکەون؟ پێشم ڕانەگەیاندبوون بە ئاشکرا شەیتان دوژمنی ئێوەیە؟\n(٢٣) گوتیان: ئەی پەروەرندەمان! ناھەقیمان لە خۆمان کرد. ئەگەر تۆ لێمان نەبووری و بەزەییت پێماندا نەیە، بێ شک لە زیانبارانین.\n(٢٤) گوتی: داگەڕێنە خوارێ، ئێوە دوژمنی یەکترین. تا ماوەیەک جێگا و مایەی ژیانتان لە زەوی دەبێ.\n(٢٥) گوتی: دەوێدا دەژین و لەوێش دەمرن؛ ھەر لەوێش دەوھێننەوە دەر.\n(٢٦) ئەی فرزەندەکانی ئادەم! ئێمە جلکی وامان داونێ کە عەیب و عارتان داپۆشێ و جوانیشتان کا؛ چاکتر لەویش پۆشاکی خۆپارازتنە. ئەمەش یەکێ لە نیشانەکانی خوایە شایەتا بیربکەنەوە.\n(٢٧) ئەی فرزەندەکانی ئادەم! شەیتان نەتانخەڵەتێنێ، ھەر وەک باوک و دایکتانی لە بەھەشت بە دەرکردن دا و جل و بەرگی لێ داڕنین تا شەرمی خۆیانیان پێیان نیشان بدا. شەیتان و دەستە و بەستەکەی لە لایەکەوە دەتانبینن کە ئێوە ئەوان نابینن. ئێمە شایەتینییەکانمان کردۆتە دۆستی ئەوانەی بڕوایان بە خودا نییە.\n(٢٨) ھەرگا کارێ خراپی ئابڕووبەریان لێ ڕوو دەدا، ئێژن: ئێمە باوباپیری خۆمان دیوە کە ھەر ئاوایان کردووە و خودا فەرمانی پێ داوین ئاوا بکەین. بێژە: خودا بۆ کاری پیس فەرمان نادا. ئاخۆ ئێوە بە زمانی خوداوە شتێک ھەڵدەبەستن کە نایزانن؟!\n(٢٩) تۆ بێژە: پەروەرندەم فەرمان بە بەرامبەری دەدا. لە ھەر مزگەوتێکا ڕووتان بەرەو خودا بکەن و بە دڵێکی پاک لە بەری بپاڕێنەوە. وەک بەرێ ئێوەی دروست کرد، گشتوو بۆ لای ئەو دەچنەوە.\n(٣٠) ھێندێکانی شارەزای ڕێگە کردووە و دەستەیێکیش ھەر شیاوی گومڕا بوونن، کە ئەوانە لە بری خودا دەگەڵ شەیاتین بوونە دۆست؛ لایان وایە شارەزا ھەر بۆ خۆیانن.\n(٣١) ئەی فرزەندەکانی ئادەم! ھەرگا دەچن بۆ نوێژ کردن، جلکی جوان دەبەر بکەن؛ خواردنێ بخۆن و وەخۆن و لە ئەندازە دەرمەچن. خوا لەوانە خۆشی نایە لە ئەندازە دەردەکەون.\n(٣٢) بێژە: کێیە، جلکی جوان و خشڵ و بژیوی پاکژێ - کە خوا بە عەبدەکانی خۆی ڕەوا دیوە - لای وایە کە ناڕەوایە؟ بێژە: ئەمانە شایانی ئەو کەسانەن کە لە ژیانی دنیادا بڕوایان بە خوا ھێناوە و ڕۆژی سەڵاش ھەر تایبەتی بە خۆیانە. ئێمە ئاوا نیشانەکان بۆ ئەوانەی کە زانا بن ڕۆشن دەکەین.\n(٣٣) بێژە: پەروەرندەم تەنیا ئەمانەی ناڕەوا دیوە: کاری خراپ بە ئاشکرا و بە نھێنی، بە ناھەق لە ڕێگە لادان، بێ ھیچ بەڵگەیەک شەریک دانان بۆ خودا و ئاخافتن دەربارەی خودا، بە بێ زانین.\n(٣٤) ل بۆ مەرگی ھەر ئۆمەتێ، وەختێ ھەیە؛ ئەگەر وەختی مردنیان ھات، نە تاوێک دەکرێ پێش کەون، نە تاوێکیش دوا دەکەون.\n(٣٥) ئەی فرزەندەکانی ئادەم! ھەر کاتێ کە پێغەمبەرانێ لە خۆتان دێنەلاتان تا نیشانەکانی منتان بۆ باس بکەن، ئەوانتانە خۆپارێزن و ئاکاری چاک ڕەچاو دەکەن، نە ترسێکیان لە سەر ھەیە و نە خەم دەخۆن.\n(٣٦) کەسانێکیش نیشانەکانی ئێمەیان بە درۆ دانا و بە بادیھەوایی ڕوویان لێ وەرگێڕا، ئەوانە یاری ئاگرن و لێی دەرناچن.\n(٣٧) کێ لەوانە ناھەقترە کە درۆ بە دەم خوداوە ھەڵدەبەستن؛ یاخۆ بە نیشانەکانی بڕوا ناکەن؟ ئەوانە چی لە چارەیانا نووسرا بێ، دێتە ڕێیان؛ تا ئەو کاتەی کە فریشتە لە ئێمەوە دێتە لایان بۆ گیان کێشان و دەپرسن: کوان ئەوانەی غەیرەز خودا ھاناتان وەبەر دەھێنان؟ ئێژن: خۆیان لێ گوم کردین. ئەوسا ھەر خۆیان شایەتی لە خۆ دەدەن کە خودایان نەناسیوە.\n(٣٨) ئێژێ: وێڕای ئۆمەتگەلێ وا بەر لە ئەنگۆ لە بەین چوون - لە مرۆڤ و لە جندۆکە - بڕۆنە ناو ئاگرەوە. ھەر ئۆمەتێک دەچێتە ناو، تووک و نەفرین لە ھاو ڕەوشتانی دەکا. وەختێ ھەموویان لەوێدا کۆ بوونەوە، پەیڕەوانیان سەبارەت بە ڕێبەرانیان ئێژن: ئەی پەروەرندەمان! ئەوان سەریان لێ شێواندین؛ دوو ئەوەندە لە ئاگردا ئازاریان دە! ئێژێ: بۆ گشت دوو چەندانە، بەڵام ئێوە پێ نازانن.\n(٣٩) ڕێبەرەکان بە پەیڕەوەکانیان ئێژن: ئێوە ھیچتان لە ئێمە زیاتر نییە؛ دەبچێژن ئازاری ئەو کارانەی وا کردووتانە!\n(٤٠) ئەوانە وا نیشانەکانی ئێمەیان بە درۆ دانا و بە فیزەوە لەوانە ڕوویان وەرگێڕا، دەروازەکانی ئەزمێنیان بۆ ناکرێتەوە و ناچنە ناو بەھەشتەوە ھەتا وشتر بە کونی دەرزیدا نەچێ! ئێمە ئاوا سزای تاوانباران دەدەین.\n(٤١) ڕایەخەکەیان ئاگرە و ھەر ھاڵاویش دای پۆشیون. ئەوانەی ناھەقی دەکەن، ئاوایان جەزرەبە دەدەین.\n(٤٢) ئەوانەی بڕوایان ھێنا و کارگەلی چاکیان ڕەچاو کرد - کە ھیچ کەسیش ئەرکی لە وزەبەدەری ناخەینە سەر - دەیانبەینە بەھەشتەوە و ھەتا سەر ھەر لەوێ دەبن.\n(٤٣) کینەمان لە سینەیانان، داماڵیوە و لە بەھەشتا جۆباریان بە بەردا دەڕوا و ئێژن: سوپاس بۆ خودایێ کە ئێمەی ھێنایە ئێرە؛ ئەگەر خودا نەیھێناباین ئێمە کوا ڕێمان دەر دەکرد؛ بێ گومان پێغەمبەرانی پەروەرێنمان بە ھەق ھاتن. [لەم کاتەدا] گازی دەکرێن: ئەو بەھەشتە پێو دراوە، پاداشی کارێکە کەوا کردووتانە.\n(٤٤) بەھەشتییەکان گازی جەھەندەمیان دەکەن: ئەوا ئێمە ئەو بەڵێنەی پەروەرندەمان پێی داوین جێ بەجێ بوو؛ ئاخۆ ئێوەش - وەک ھەڕەشەو لێکرا بوو - ھەروا دەرچوو؟ ئێژن: بەڵێ، بە سەرمان ھات. ئەوسا یەکێ لەو ناوەدا بانگ ڕادێڵێ: دەک ھەرچی ناھەقیکارە بەر نەحلەتی خودا کەوێ؛\n(٤٥) ئەو کەسانەی لە ڕای خودا لا دەدەن و وای نیشان دەدەن کە خوارەو بە ڕۆی سەڵا بێ باوەڕن.\n(٤٦) پەردەیەکیشیان لە ناودا. پیاوانێک ھەن لە سەر ئەعراف ڕاوەستاون، ھەموو کەسێ بە تەرح و بیچم دەناسن؛ دەنگ لەو بەھەشتییانە دەکەن - کە ھێشتا نەچوونەتە نێو بەھەشتەوە، بەڵام بە تەمان بیچنێ - سڵاوتان لێ بێ.\n(٤٧) ھەرگا ئاوڕ لەو کەسانە دەدەنەوە کە دۆژەھین، ئێژن: ئەی پەروەرندەمان! لە گرۆی ناھەقیکاران دوورمان بگرە.\n(٤٨) ئەوانەی لە سەر ئەعرافن لەو پیاوانە - وا بە بیچم دەیانناسن - بانگ دەکەن: گردەوە کۆیی و فیز و لە خۆبایی بوونتان بەھرەی نەدان.\n(٤٩) ھەر ئەوانە نین کە ئێوە سوێندوو دەخوارد: بەر بەزەیی خودا ناکەون؟ دەسا بڕۆنە بەھەشت و نە ھیچ ترسوو لە سەر ھەیە نە خەم دەخۆن.\n(٥٠) جەھەندەمی لە بەھەشتییەکان دەخوازن: لەو ئاوە یا لەو ڕۆزیە خوا پێداون شتێکیش بەشی مە بدەن. ئێژن: خودا ئەم شتانەی بەشی بێ دینان نەداوە.\n(٥١) ئەو کەسانەی دینەکەیان ھەر بە گاڵتە و گەپ دەزانی و ژیانی دنیا فریوی دان، ھەر ئەوانە تووش ھاتنی ئەمڕۆیان لە بیر بردەوە و لە نیشانەکانی ئێمە حاشایان کرد؛ ئێمەش ئەمڕۆ ئەوان لە بیر دەبەینەوە.\n(٥٢) ئێمە بۆ وان کتێبێکمان ھاوردووە، کە بە زانستەوە ڕوونمان کردۆتەوە و ڕێنموونی و بەزەییە بۆ کۆمەڵێ کە بڕوا بێنن.\n(٥٣) ئاخۆ ئەمان ھەر بۆ ئەو ڕۆژە دەڕوانن کە ھەرچی لەم کتێبەدا، بە چاوی خۆیان بیبینن؟ ئەوێ ڕۆژێ کە ئاکام ڕوون دەبێتەوە، ئەو کەسانە وا لە پێشا ئەم ڕۆژەیان لە بیرەخۆ بردبووەوە، ئێژن: دیارە ھەرچی پێغەمبەرەکانی خودا گوتیان، وەڕاست گەڕا؛ ئاخۆ ئێستە کەس دەبێتە تکاکارمان؟ یاخۆ دیسان بگەڕێینەوە سەر دنیا، خدەی خۆمان بگۆڕین و ئاکاری باشتر ڕەچاو کەین؟ ئەمان خۆیان دۆڕاندووە و ئەو درۆی کە ھەڵیان دەبەست - سەر لە بەری - بە فێڕۆ چوو.\n(٥٤) ڕاھێنەرتان خودایێکە ئاسمانەکان و زەمینی لە شەش ڕۆژاندا درووس کرد. ئەو جارەکە لە سەر تەختی فەرمانڕەوایی دامەزرا. ڕۆژێ بە شەوێ دەپۆشێ و ڕۆژیش بەلەز دەکەوێتەوە شوێنی شەوێ. خۆر و مانگ و ئەستێرانی بەدی ھێنا و ھەر دەژێر فەرمانی ئەودان. ئافراندن و ڕاگەییشتن ھەر بۆ ئەوە. زۆر و زەبەندەیە و دمی خودایێ کە ڕاھێنەری گش جیھانە.\n(٥٥) بە نھێنی و بە سەرکزی ھەر پەروەرندەو لە بیر بێ و لە بەری بپاڕێنەوە. خودا ئەوانەی خۆش ناوێ کە لە ڕێگەی ئەو لا دەدەن.\n(٥٦) خراپەش مەکەن لەم زەمینە دوای باش بوونی. بە ترسەوە و بە ھیوای تووشی چاکە بوون لە بەر خودا بپاڕێنەوە. ئەو کەسانەی چاکە کارن، لە بەزەیی خودا نزیکن.\n(٥٧) ھەر خۆیەتی پێش بارانە - کە بەزەیێکە لە خواوە - بایەکانوو بە مزگێنی بۆ ھەڵ دەکا؛ کاتێ ئەو بایانە ھەوری بارگرانیان بەرزەوە کرد، بەرەو وڵاتێکی مردوو دەیخەینە ڕێ و ئەوسا ئاوی پێ دەنێرینە خوارەوە و بە ئاوەکەی ھەموو جۆرە بەروبووی زەمین دەڕوێنین. ھەر بەم جۆرەش مردوو زیندوو دەکەینەوە؛ شایەت ئێوە بیر لەوانە بکەنەوە.\n(٥٨) زەمینی باش - بە ئیزنی ڕاھێنەری خۆی - ڕووەک بە باشی دەڕوێنێ. زەوی خراپ ھەر دڕک و داڵی بێکارەی لێ شین دەبێ. بەم تەرزە نیشانەکانمان بۆ ئەو کەسانە باس دەکەین سپاسکارن.\n(٥٩) ئێمە نووحن ڕاسپاردە لای ھۆزەکەی. گوتی: گەلۆ! دەبێ ئێوە عەبدایەتی خودا بکەن؛ کە غەیرەز ئەم ئێوە خودایەکتان نییە. من لەو ڕۆژەو لێ دەترسم کە ئازار دانی دژواری تێدا ھەیە.\n(٦٠) پیاوماقووڵانی گەلەکەی [لە پەرسڤی ئەودا] گوتیان: ھیچ گومانێکمان نییە تۆ تووشی گومڕایێکی ئاشکرا بووگی.\n(٦١) گوتی: گەلۆ! من گومڕا نیم؛ ڕاسپاردەی ڕاھێنەری ھەموو دنیام.\n(٦٢) ڕاسپاردەکانی پەروەرندەم بە ئێوە ڕادەگەینم و ئامۆژگاریتان دەکەم و ئەوی سەبارەت بە خودا من دەیزانم، ئێوە ئاگاتان لێ نییە.\n(٦٣) ئاخۆ ئێوە پێتان سەیر بوو کە پەندێک لە لای پەروەرندەتانەوە ھات بۆ پیاوێک ھەر لە خۆتان؛ ھەتا بتانترسێنێت و خۆپارێزن؛ بەشکەم بکەونە بەر بەزە؟\n(٦٤) چی وتی بە درۆیان دانا و ئەوسا ئێمە خۆی و ئەوانەی وێڕای ئەو چووبوونە ناو گەمیەکەوە، ڕزگار کرد و ئەوانەشمان لە ئاودا بە خنکاندن دا، کە نیشانانی ئێمەیان پێ درۆ بوو. ئەوانە لە دڵدا کوێر بوون.\n(٦٥) ھوودیشمان کردە پێغەمبەر بۆ ھۆزی عادی ھاوتیرەی. گوتی: گەلۆ! عەبدایەتی خودا بکەن؛ بە غەیرەز ئەو ئێوە خودایەکتان نییە. چیتانە لە خوا ناترسن؟\n(٦٦) پیاوماقووڵانی ھۆزەکەی - کە خودایان نەدەناسی - گوتیان: ئێمە تۆ بە نەفام دەزانین و پێمان وایە تۆ لە درۆزنەکانی.\n(٦٧) گوتی: گەلۆ! نەفام نیم، پێغەمبەرێکم؛ پەروەرندەی ھەموو دنیا ڕای سپاردووم.\n(٦٨) پەیامگەلی پەروەرێنم بە ئێوە ڕادەگەیێنم. من بۆ ئێوە ئامۆچیارێ درووسکارم.\n(٦٩) ئاخۆ ئێوە پێتان سەیر بوو کە پەندێک لە لای پەروەرندەتانەوە ھات بۆ پیاوێک ھەر لە خۆتان، ھەتا وەکوو بووترسێنێ؟ لە بیرتان بێ، پاش ھۆزی نووح ئێوەی لە جێ دامەزراندن و قەڵافەتی زۆرتریشی پێتان بەخشی. دەسا ئێوە نابێ ئەو ھەموو چاکەیەی خودا دەربارەتانی کرد، لە بیر بکەن؛ بەشکوو بگەنە ڕزگاری.\n(٧٠) گوتیان: ھاتووی [پێمان بێژی] تەنیا خوا بپەرستین و لەو خودایانە واز بێنین کە باب وباپیرەکانمان پەرستیانن؟ ئەگەر تۆ لە ڕاست بێژانی، بە ھەرچیمان دەترسێنی پێکی بێنە.\n(٧١) گوتی: بێ سۆ ئێوە تووشی ئازار و تووڕەیی پەروەرێنتان بووگن. جا چۆن ئێوە بۆ چەند شتێ کە خۆتان و باوانتان ناوتان لێ ناون و ھیچ بەڵگەیەکی پتەوتان لە خواوە بۆ نەھاتووە، جوابەجەنگیم دەگەڵ دەکەن؟ چاوەنۆڕ بن؛ ئەوا منیش دەگەڵ ئێوە چاوەنۆڕم.\n(٧٢) ئێمە لە چاکە و بەزەیی خۆمانەوە ھوود و ھاوڕێکانی ھوودمان ڕزگار کرد و ئەو کەسانەش کە نیشانانی ئێمەیان بە درۆ دانا و بێ بڕوا بوون، یەک جێ بنەبڕمان کردن.\n(٧٣) بۆ لای سەموودیش ساڵحی برای خۆیانمان بە ڕێ کرد. گوتی: گەلۆ! عەبدایەتی خودا بکەن، بە غەیرەز ئەو ئێوە خودایەکتان نییە. ئەوا لە پەروەرندەوڕا ئەم وشترەو بە نیشانە بۆ ھاتووە؛ لێ گەڕێن با لە زەوی خوادا بچەرێ، ھیچ زیانێکوو بۆی نەبێ؛ دەنا تووشی ئازاری زۆر بەژان دەبن.\n(٧٤) لە بیرتان بێ پاش ھۆزی عاد ئێوەی کردە جێنشین و لە سەر زەمین دای مەزراندن؛ لە پێ دەشتان کۆشکانتان بەرز کردەوە و لە کێوەکانیشدا خانووتان دەتاشی. نیعمەتی خواتان لە بیر بێ و پێ دامەگرن لە سەر بەدفەڕی لە ھەردا.\n(٧٥) سەرگەورەکانی ھۆزەکەی - ئەوانەی لە خۆ بایی بوون - لای کەم دەست و ھەژارەکان و ئەوانەی بڕوایان ھێنا بوو گوتیان: داخۆ ئێوە پێتان وایە ساڵەح لای پەروەرێنیەوە ڕاسپێراوە؟ گوتیان: ئێمە باوەڕیمان پێ ھێناوە.\n(٧٦) خۆ بە زل زانەکان گوتیان: ئێمە لەوەی کە بڕواتان پێ ھێناوە، حاشا دەکەین.\n(٧٧) لە فەرمانی خودای خۆیان وازیان ھێنا و وشترەکەیان پەل پەل کرد. گوتیان: ساڵح! ئەگەر ڕاستە پێغەمبەری، چۆنت ھەڕەشە لێ کردین بە جێی بێنە.\n(٧٨) زۆر بە توندی بوومەلەرزەیەکیان بۆ ھات؛ ھەر لە ناو ماڵەکانیاندا ھەموو مردن.\n(٧٩) ساڵح لەوان دوور کەوتەوە، گوتی: گەلۆ! من پەیامەکانی خودام پێ گەیاندن، زۆریشم نسێحەت کردن؛ بەڵام ئێوە ئامۆچیارانتان خۆش ناوێ.\n(٨٠) لووتیشمان نارد. ئەوسا بە ھۆزەکەی خۆی گوت: ئێوە کاری ئەوەندە شوورەیی دەکەن، بەر لە ئێوە کەس لە دنیا نەیکردووە؟\n(٨١) ئێوە بۆ خۆ ڕەحەت کردن - لە بری ژنان - پەلاماری پیاوان دەدەن. ڕاستی ئێوە بۆ بەدفەڕی لە ئەندازەو دەرکردووە.\n(٨٢) ھۆزەکەی لووت وەرامیان ھەر ئەوەندە بوو: لە شاری خۆتان دەریان کەن؛ ئەمانە کەسگەلێکن کە دەیانەوێ بە پاک و خاوێنی بژین!\n(٨٣) ئیتر خۆی و کەس وکاریمان ڕزگار کرد؛ ھەر تەنیا ژنەکەی نەبێ، کە کەوتە تەک بە جێماوان.\n(٨٤) بارانێکمان بۆ باراندن ئەمما باران! دە بڕوانە پاشە ڕۆژی ئەو تاوانبارانە چۆن بوو!\n(٨٥) بۆ «مەدیەن» یش شوعەیبن نارد، کە ئەویش ھەر لە خۆیان بوو. گوتی: گەلۆ! عەبدایەتی خودا بکەن، بە غەیرەز ئەو ئێوە خودایەکتان نییە. نیشانەیەکی ئاشکراتان لای پەروەرندەتانەوە بۆ ھاتووە. با پێوانە و تەرازووتان بەرانبەر بێ و لە ماڵی خەڵک مەدزنەوە. لە ھەردیشا - دوای ئاوەدان کردنی - بەدفەڕی مەکەن. ئەگر بڕواو بە خوا ھەبێ ئەمە بۆ ئێوە باشترە.\n(٨٦) لە سەر ھەموو ڕێگایەکا دامەنیشن بۆ ترس وەبەرھێنانی ئەو کەسانە وا بڕوایان بە خودا ھێناوە؛ بۆ ئەوە کە لە ڕێگەی ئەو لایاندەن و ڕێگای ئەویان بە لار و چەفت نیشان بدەن. لە بیرتان بێ ئێوە کەم بوون، زۆری کردن؛ لێ بڕوانن پاشە ڕۆژی بەدفەڕەکان بە کوێ گەییشت.\n(٨٧) ئەگەر ھێندێک لە ئێوە بڕوای ھێناوە بەو شتانەی کە منی پێ ڕاسپێراوە و ھێندێکیشتان بڕوایان نەھێناوە، خۆ ڕابگرن ھەتا خودا بۆ خۆی لە بەینی ئێمەدا داوەری کا. خۆشی چاترین داوەرە.\n(٨٨) گرەگرەکانی ھۆزی - کە لە خۆیان بایی بوو بوون - گوتیان: شوعەیب! ئێمە تۆش و ئەو کەسانەش وەل تۆ باوەڕیان ھێناوە، لە شاری خۆمان دەردەکەین؛ یان دێنەوە سەر دینی مە. گوتی: ئەگەر حەزیش نەکەین؟\n(٨٩) گوتی: ئەگەر بێینەوە سەر دینی ئێوە، لە پاش ئەوە کە خودا لێی ڕزگار کردین، درۆمان بە دەم خوداوە ھەڵبەستووە. ڕەوا نییە ئیتر بگەڕینەوە سەر ئەو ئایینە؛ جا مەگین پەروەرندەمان مەیلی لێ بێ؛ زانستی ئەو ھەموو شتی داگرتۆتەوە؛ خۆمان بە خوا سپاردووە. ئەی خودای پەروەرندەمان! تۆ لە نێوان ئێمە و ھۆزەکەماندا داوەری بکە؛ چاکترین داوەر ھەر خۆتی.\n(٩٠) سەرزلەکانی ھۆزەکەی - کە وا لە دین لایان دابوو - گوتیان: ئەگەر پەیڕەوی شوعەیبێ بکەن، بێ سۆ تووشی زەرەر دەبن.\n(٩١) ئیتر ئەوسا بوومەلەرزەی وا بە تەوژم دای گرتن، کە ھەموو لە ماڵی خۆیاندا لە بەین چوون.\n(٩٢) ئەو کەسانەی قسەکانی شوعەیبیان بە درۆ دانا، [وا لە بەین چوون] دەتگوت ھەر لەوێدا نەبوون. ئەوانە وا قسەکانی شوعەیبیان بە درۆ دانا، ھەر بۆ خۆیان زیانبار بوون.\n(٩٣) ئەوسا شوعەیب ڕووی لێ وەرگێڕان و گوتی: گەلۆ! من پەیامەکانی پەروەرندەم بە ئێوە ڕاگەیاندووە و ئامۆژگاریشم لێکردن. دەسا چلۆن بۆ ئەوانەی خوانەناس بوون، خەمێ دەخۆم؟\n(٩٤) ئێمە ھەر پێغەمبەرێکمان بۆ ھەر کۆمەڵێک ناردووە، بە نەخۆشی و ناگوزووری بە تاقیمان کردوونەوە؛ شایەتا بپاڕێنەوە.\n(٩٥) جاری دوایی ناخۆشیمان بە خۆشی بۆ گۆڕیونەوە، تا ھەموو شتیان زێدە بوو. گوتیان: باب و باپیریشمان تووشی خۆشی و ناخۆشیان بوون. ئیتر لە پڕ - بەبێ ئەوەی ھەست پێ بکەن - گرتمانن.\n(٩٦) نیشتەجێی ئەو باژێڕانە ئەگەر خوایان بناسیبا و خۆپارێز بان، دەروازەی بەرەکەتانمان لە ئاسمان و زەمینەوە بە ڕوویاندا دەکردەوە. بەڵام ئەوان نیشانەکانی ئێمەیان بە درۆ زانی؛ لە سزای ئەم ئاکارەیان گرتمانن.\n(٩٧) ئاخۆ خەڵکی ئەو شارانە نەترسا بوون کە لە شەودا، بەڵای ئێمەیان تووش ببێ و ئەوان لە جەنگەی خەودا بن؟\n(٩٨) ئەو شارنشینانە داخۆ نەترسا بوون کە لە دەمی چێشتەنگاودا و لە جەنگەی گەمە کردندا، ئێمە تووشی بەڵایان کەین؟\n(٩٩) ئاخۆ لەوە دڵنیا بوون لە مەکری خودا ڕزگارن؟ خۆ بە غەیر لە زیانباران، کەس لە مەکری خوا ھەستی ھێمنی ناکا.\nئایەتی ١٠٠ بۆ کۆتایی\nبابه‌ته په‌یوه‌ندیداره‌كان به : تەفسیری سورەتی الاعراف - الأعراف ئایەتی 1 بۆ 99


دیپلۆماسیەتی ئەمریکا لە لێواری هەڵوەشانەوەدایە - جام کوردی\nترەمپ گاڵتە بە دیپلۆماتکارانی ئەمریکاوە دەکات:\nدیپلۆماسیەتی ئەمریکا لە بەرامبەر حکومەتی ترەمپ لە شکست نزیک بووەتەوە، هەرچەندە هێشتاش دەتوانێت براوە بێت. کاتێک کە سەرۆک کۆماری ئەمریکا وا بیر دەکاتەوە کە زۆربەی پۆستە فەرمییەکانی وەزارەتی دەرەوە پێویست نین، ڕەنگە دیپلۆماسی جیدی و پیشەیی جێی گرنگی نەبێت و بە ڕوونی ئەم دۆخە لە ئیدارەکەی ترەمپ دەبینرێت. دوناڵد ترەمپ و ڕکس تیلرسۆن خەساری جیدییان بە دیپلۆماسیەتی ئەمریکا گەیاندووە و قەرەبووکردنەوەی ئەم خەسارانەش دەبێت کاری لە سەر بکرێت. پێویستە ئەوەش بوترێت کە وەزارەتی دەرەوەی ئەمریکا پێش دەست بە کاربوونی ترەمپ تووشی کێشەی جیدی بووە بەڵام سەرۆکی ئێستای ئەمریکا ئەم ڕەوتەی خێراتر کردووە.\nویلایەتە یەکگرتووەکانی ئەمریکا تێڕوانینی جیدیی بە دیپلۆماسیەتی خۆی نەبووە. لە جێی ڕەچاوکردنی سیاسەتی دەرەوە وەک سەرەکیترین کارامەیی بۆ دەسخستنی بەرژەوەندییە دووقۆڵییەکان، ئەمریکا خۆسەپاندنی بەرامبەر بە لایەنی بەرامبەر وەک ستراتیژ داناوە. ئەم تێڕوانینە زۆر کورتبینانەیە، لە بەر ئەوەی کە لایەنەکانی دیکە بەرەو شەڕی زیاتر و دژوارتر دەبات. تا ئێستا بەشێکی زۆر لە سەرکەوتنەکانی سیاسەتی دەرەوەی ئەمریکا لە ڕێگای دیپلۆماسییەوە بە دەست هاتووە. بۆ نموونە، ڕێکەوتنی کەمپ دەیڤید و دانوستانی کۆتایی شەڕی سارد لە دەسکەوتە بەرچاوەکانی سیاسەتی دەرەوە بووە کە نە لە گۆڕەپانی شەڕ، بەڵکوو لە سەر مێزی دانوستان بە دەست هاتووە.\nلە مێژووی ئەمریکا ڕەچاونەکردنی بواری دیپلۆماسی زۆر بینراوە. ئەگەرچی لە سەردەمی شەڕی ناوخۆیی یان شەڕی جیهانی دووەم، ئەمریکا پەنای بۆ دیپلۆماسی هێنا بەڵام لە قۆناغەکانی دیکە، دیپلۆماسیەت زیاتر بابەتێکی ڕواڵەتیانە بووە. بە تایبەت بە بوونی ئەمریکا وەک زلهێزێکی جیهانی، سەرکردەکانی ئەمریکا زیاتر پەنایان بۆ هەڕەشە و هێزی سەربازی هێناوە و ئەڵبەت هەر کات کە شکستیان هێناوە، خەڵک باجی ئەمەیان داوە. ئەم شکستانەش زیاتر لە وەزارەتی دەرەوەی ترەمپ بووە.\nهەوڵەکانی ڕکس تیلرسۆن بۆ نوێکردنەوەی چەندین بەشی وەزارەتی دەرەوەی ئەمریکا دەرەنجامی پێچەوانەی هەبووە. ژمارەی دەست لە کار کێشانەوەکان زیاتر بووە و ورەی فەرمانبەران دابەزیوە.\nویلایەتە یەکگرتووەکانی ئەمریکا بە شێوازی جیدی سەرقاڵی بەرەنگاربوونەوەی هێز و دەسەڵاتی وڵاتی چینە لە کیشوەری ئاسیا یان سەرقاڵە بە دۆسیەی ناوەکی کۆریای باکورەوە. سیاسەتی دەرەوەی ئەمریکا لە سەردەمی سەرۆکایەتی ترەمپ وەک شەمەندەفەرێکی تێکشکاوە و پێویستی بە چاکسازی جیدی هەیە. بەدەر لەمەش سەردەمی تاک جەمسەری لە جیهان بە سەر هاتووە و بۆ ئەمریکا سەردەمی سیاسەتی دەرەوەی گەمارۆ، خۆسەپاندن و هەڕەشە دژوارتر بووە. لە جیهانێک کە هێزەکانی دیکەش دەبینرێن، پێویست بە دیپلۆماسیەت هەیە. بۆ نموونە، بۆ کێبەڕکێ لە گەڵ چین و پاراستنی پێگەی ئەمریکا لە ئاسیا پێویست بە وتووێژ لە گەڵ وڵاتانی ناوچەکە دەکات.\nلە پێناو نۆژەنکردنەوەی دەفرایەتی دیپلۆماسی ئەمریکا، حکومەتی ترەمپ هەوڵێکی ئەوتۆی نەبووە. هەر بۆیە پێویستە کەرتی تایبەت، زانکۆکان و دامەزراوەکانی کۆمەڵگای مەدەنی سەرکردایەتی ئەم دۆخە بکەن.\nپێویستە بزوتنەوەیەکی چاکسازی دابمەرزێت تا خەڵک لە گرنگی دیپلۆماسی ئاگادار بکرێنەوە. بەشێکی زۆری خەڵک، پاراستنی ئابورییەکی بەهێز بە گرنگتر دەزانن، بەڵام ژمارەیەکی زۆر کەم لەوە تێدەگەن کە مەترسییەکانی سیاسەتی خۆسەپاندن و هەڕەشەی هێز بەرامبەر بە وڵاتانی دیکە چییە.\nئەمریکییەکان دەزانن کاتێک کە وڵاتێک بە چەکی کۆن و مەشق و ڕاهێنانی زۆر کەم پێ دەنێتە شەڕێکەوە، چی ڕوو دەدات. هەر بۆیە بە سەدان ملیار دۆلار بۆ مانەوەی هەژموونی سەربازی بە کار دێت. بەڵام ئەمریکییەکان پێویستە ئەوەش بزانن کە کاتێک بەرپرس و نوێنەرێکی ناپسپۆڕ سەردانی وڵاتانی دیکە دەکات، چی ڕوو دەدات.\nلایەنگرانی دیپلۆماسی پێویستە هەوڵی زیاتر بە ئاراستەی شرۆڤەی ئەرک و بەرپرسیاریەتی دیپلۆماتکاران بدەن. دیپلۆماتکاران بەدەر لە گەیاندنی هەڵوێستی فەرمی ئەمریکا لە پرسە جیاجیاکان، سەرچاوەی پڕبایەخی زانیاری سیاسی و ڕۆشنبیرین.\nلە سیاسەتی دەرەوەی ئێستای ئەمریکا گەشبینی نابینرێت. ئەمریکا هێشتا هەوڵی چارەسەرکردنی چەندین کێشە و قەیرانی نێودەوڵەتی دەدات. هێشتا لە چەندین شەڕی بێ کۆتایی، بە بێ ستراتیژێکی ڕوون و دڵنیاکەرەوە کەوتووەتە ژێر کاریگەری ناشارەزاترین سەرکردەکان. سەرەڕای ئەمەش، قەیرانی ئێستای دیپلۆماسی ئەمریکا بۆ ئەوانەی کە بڕوایان بە دیپلۆماسی هەیە، دەرفەتێکە بۆ دابینکردنی دامەزراوەکانی نوێ، ڕێکەوتنی زیاتر بۆ ڕێزگرتن لە دیپلۆماسی و گرتنەبەری سیاسەتی نوێ لە بەرامبەر گەلانی دیکە.\n* ئەم وتارە پێش لادانی ڕکس تیلرسۆن وەزیری دەرەوەی ئەمریکا لە پۆستەکەی بووە.\nنووسەر: ئستفان مارتین واڵت / سەرچاوە: فۆرن پۆلیسی\nوەرگێڕان: جام کوردی


هێرشکردنە سەر دامەزراوەی دورستکردنی موشەکی سوپا و کەتیبەکانی حزبوڵا لە جورفول سەخر\n03:52 - 19/01/2021\nهێرشکردنە سەر دامەزراوەی دورستکردنی موشەکی سوپا و کەتیبەکانی حزبوڵا لە جورفول سەخر\nئەمڕۆ سێشەممە، لە هێرشێکیی ئاسمانیدا بۆسەر بنکە، کۆگا و ناوەندێکی دروستکردنی موشەکی تۆپخانەی کەتیبەکانی حزبوڵای لایەنگری سوپای قودسی ئێران، نۆ کەس کوژران.\nئەمریکا: هێرشمان نەکردووەتە سەر حەشدی شەعبی\nباڵوێزخانەی ئەمریکا لە بەغدا روونکردنەوە لەبارەی هەواڵی هێرشکردنە سەر حەشدی شەعبی، بلاوکردەوە و ئاماژەی ەبوەدا ئەوان هێڕشیان نەکردووەتە سەر حەشدی شەعبی.\nئەمڕۆ سێشەممە 19-1-2021، باڵوێزخانەی ئەمریکا لە بەغدا، لە هەژماری تایبەتیی خۆی لە (تویتەر)، رایگەیاندووە، هیچ هێزێکی ئەمریکا لە نزیک جورفول سەخر نییە\nباڵوێزخانەکە هەروەها رایگەیاندووە، ئەمریکا هیچ هێرشێکی نەکردووەتە سەر ئەو هێزانە.\nشانەى راگەیاندنى ئەمنى عێراق:هێزەکانی عێراق رووبەڕووی هێرش نەبوونەتەوە\nشانەى راگەیاندنى ئەمنى عێراق راگەیەندراوێکى بڵاوکردەوە و تیایدا رەتیکردەوە کە شەوى رابردوو هیچ هێزێکى ئەمنى عێراق لە باکورى پارێزگاى بابل رووبەڕووى هێرش بوبێتەوە.\nئەمڕۆ سێشەممە، شانەى راگەیاندنى ئەمنى عێراق راگەیەندراوێکی بڵاوکردوەوە و ئاماژە بەوە دەکات ، لەبەشێک لە میدیاکان و تۆڕە کۆمەڵایەتییەکان هەواڵێکى ناڕاست لەبارەى هێرشێکى چەکدارى بۆ سەر هێزێکى ئەمنى عێراق بڵاوکراوەتەوە لە باکورى پارێزگاى بابل .\nلە راگەیەندراوەکەدا داوا لە میدیاکان و بەکارهێنەرانى تۆڕە کۆمەڵایەتییەکان دەکات کە لە گواستنەوەى زانیارییەکان وردبن و هەواڵى بێبنەما بڵاونەکەنەوە.\nکێ هێرشەکەی ئەنجامداوە؟\nلە سەرەتادا راگەیاندنەکانی سەر بە حەشدی شەعبی بانگەشەی ئەوەیانکرد هێرشەکە بەهۆی بۆمبی جی بی یو-39 وە لەلایەن فرۆکەی جەنگی ئێف-16 ی ئەمریکییەوە ئەنجامداروە، بەڵام یەک کاتژمێر دواتر فەرماندە ناوەندی سوپای ئومەریکا هەواڵەکەی بەدرۆخستەوە.\nدوای بەردۆخستنەوەکەی فەرماندەی ناوەندی و باڵویزخانەی ئەمریکا لە عێراق، پەنجەی تۆمەت بۆ ئیسرائیل رادەکێشرێت. هەفتەیەک پێش ئێستە، گەورەترین هێرشی ئاسمانی بۆسەر سوپای قودس و هێزەکانی سەر بەم سوپایەی لە خۆرهەڵاتی سوریا ئانجامدا و بوو بەهۆی کوشتنی 57 کەس، هێرشەکەی ئیسرائیلیش هیزەکانی لەشکری فاتمیون لە ناوچەی دێرەزور و شەهرلمەیادینی گرتەوە.\nجۆلانێکی دیکە لە عێراق\nپاش ڕێککەوتنامەی بەرگری و ئەمنیی لە نیوان ئیسرائیل و ئەمریکا بۆ دابەشکردنی کار و هێڕشە ئاسمانییەکان بۆ سەر سوپای قودس و هێزەکانی سەر بەم سوپایە، ئەمریکا لە عێراق هێرشەکانی بۆسەر ئەم سوپایە لەئەستۆ گرتبوو، بەڵام بۆ رێگرتن لە هەر هێرشێکی لە نیوان ئێران و ئەمریکا لە عێراق، فرۆکە جەنگییەکانی هێزی ئاسمانی، دەریای و چەکدرای ئەمریکا، لەم مانگانەی دوایدا هێرشیان نەکردووەتە سەر بنکە بارەگاکانی هێزەکانی سەر بە سوۆپای قودس.\nلە هاوینی رابردوەوە تاوەکو ئێستا، هێزی ئاسمانی سوپای ئیسرائیل بە سود وەرگرتن لە لاوازی و بێتوانای ئێستای هێزی ئاسمانی عێراق و هەروەها توانای کەشف نەبوونی فرۆکەی "ئێف-35 " ەکانی لەلایەن رادارەکانەوە، توانیویەتی دوو ئۆپراسیۆنی دژی سوپای قودس و هێزەکانی سەربەم سوپایە لە عێراقدا ئەنجام بدات.\nهۆکارەکانی هێرشکردنە سەر جورفول سەخر چین؟\nپێگەی ئیندیپیدێنت ئاماژە بەوە دەکات، لەم هەفتانەی دوایدا سوپای بەرگری ئیسرائیل هەندێک زانیاری دەستکەوتووە ئەوە نیشاندەدات، ئێران بە نیازی ئەنجامدانی هێرشی تۆڵەکردنەوەیە لەناو خاکی ئیسرائیل لە رێگەی هێزەچەکدارەکانی سەر بەسوپای قودس.\nئەو جێگایانەی کە ئەمڕۆ لە عێراقدا بۆردومانکراوە، وا دەدەنرا شوێنی دروستکردنی موشەکی سوپای قودس بێت و موشەکە دروستکراوەکان لەوێوە دەگوازرێتەوە بۆ هێزە چەکدارەکانی خۆی لە سوریا تاوەکو بۆ هێرشکردنە سەر ئیسرائیل بەکاربهێنرێت.\nچەند سەعاتێک دوای هێرشەکەش، ژەنەڕاڵ کێنیت مەکێنزی، فەرماندەی فەرماندەیی ناوەندی سوپای ئەمریکا رایگەیاند، ئەو شوێنەی هێرشی کراوەتەسەر شوێنی دروستکردن و هەڵگرتنی مادەی تەقینەوەی تایبەت بە دروستکردنی موشەکی IRAM بووە کە لەلایەن حەشدی شەعبیەوە بکاردێت. وا دادەنرێت هێرشەکەی ئەمڕۆ بۆ سەر کەتیبەکانی حزبوڵای لایەنگری سوپای قودسی ئێرانی، بۆ ڕێگرتنە لە دروستکردنی موشەک و گواستنەوەی بۆ سوریا و بەکارهێنانی دژی ئیسرائیل بووە.\nوەزارەتی کۆمپانیا ساختەکان و سپیکردنەوەی پارە\nتورکیا بووەتە زەلکاوی زبڵەکانی ئەوروپا\nنیگەرانی ڕێکخراوی مافی مرۆڤ لەبارەی یاسای نوێی دژە کەمینەکان لە پەرلەمانی ئێران\nكۆپلە هۆنراوه‌یه‌كی بچووك و كاردانەوەیەكی گەورە\nئێران و ڤەنزوێلا؛ لە بازرگانی نەوتەوە بۆ ئاڵتون\nکوشتنی فەخریزادە؛ کاردانەوەکان، هۆکاری کوشتنی و بێدەنگی ترەمپ و بایدن


باشترین و خراپترین سیناریۆکانی بەردەم ئایندەی عێراق ... بەهرۆز جەعفەر\nلەناوەندی سیاسیی عێراقی و دەرەکی دا سیناریۆی جۆراوجۆر لەسەر ئایندەی عێراقی دوای هەڵبژاردنەکانی (١٠ی ئۆکتۆبەر ) باس ئەکرێت. بەگشتی عێراق سەرکەوتو بو لەوەی یاسایەکی هەڵبژاردن دابنات، لەوەشدا سەرکەوتو بو لە ڕووی تەکنیکی و ئەمنییەوە پرۆسەی هەڵبژاردن تاڕادەیەکی باش بە جێ بگەیەنێت. بەڵام سەرکەوتو نە بو لەوەی خەڵک بباتە سەر سندوقەکانی دەنگدان. بە پێی کۆمسیۆنی باڵای سەربەخۆی هەڵبژاردنەکان ڕێژەی بەشداری (٤١٪) ە. ئەمە ڕيژەی تەنها ئەوانەیە کە کارتی بایۆمەتری و دەنگدانیان بۆ کراوە یان وەرگرتۆتەوە. بۆیە ڕێژەی بەشداری لەوە کەمترە. ئەمەش ئەگەری دوبارە سەرهەڵدانەوەی ناڕەزایەتی و توندوتیژیی لە شەقامی عێراقی دا بە کراوەیی بە جێ ئەهێڵێت.\nلێرەدا، کورد بەشێکە لەوێنە گەورەکە، بۆ ئەوەی خۆی لەناو ئەم وێنەیەدا وون نەکات، چەند فاکتێکی گرنگ هەیە:\nیەکەم/ مەرج نییە ئەوەی براوەی هەڵبژاردن بو ئەو حکومەت پێک بهێنێت، لە هەڵبژاردنی پێشووتر سەدر زۆرترین کورسی بە دەستهێناو حکومەتیشی پێک نەهێنا، پێشوتریش لەسەردەمی عەلاویدا وابوە.\nدووەم/ هەمیشە حکومەتە یەکلەدوای یەکەکانی عێراق بەڵێنیان بە کورد داوە و جێ بە جێیان نە کردوە، لە (ساڵی ١٩٢١ ەوە تا گفتوگۆکانی تایبەت بە مووچەی هەرێمی کوردستان لە ٢٠٢١) . لە ڕێککەوتننامەی (١١ی ئازاری ١٩٧٠) سەددام نەک هەر دانی بە کوردستان و کەرکوک و تەواوی مافەکانی کورددا نا، بەڵکو خۆی هات بۆ مەکتەبەکەی ناوپردان و ڕێککەوتنە (١٥) خاڵییەکەی ئیمزاکرد. دواتریش هیچی جێ بەجێ نەکرا. ئەمە لە ئاستی نێودەوڵەتیش زۆرجار وابوە بۆ کورد!. بۆ ئەم جارەش کورد ئەکرێت پشت بەو لایەنە ببەستێت کە بەڵێنی ئاشکرا بە ئاگاداری لایەنی سێهەم و چوارەم وەربگرێت پاشان خۆی ساخ بکاتەوە.\nسێهەم/ ئەنجامەکان ڕوونن، موقتەدا سەدر ( ٧٣) کورسی و تەقەدوم (٣٧) کورسی و دەوڵەتی یاسا (٣٤) و پارتی دیموکراتی کوردستان (٣٣) کورسی، فەتح (١٧) و یەکێتی نیشتیمانی کوردستان (١٦) و عەزم (١٤) و نەوەی نوێ (٩) کورسی و یەکگرتو (٤) و هاوپەیمانێتیەکەی حەکیم و عەبادیش (٤) کورسیان هێناوە. لە عێراق کاندیدە سەربەخۆکان (٤٠) کورسییان بەدەست هێناوە. لێرەو لەوێ کورسی -کورسی- دوان- دوانی دیکەش هەن بۆ باڵانس ڕاستکردنەوە پشتیان پێ ببەسترێت. بەڵام ئەمانە هیچیان ئەوەندەی ئەوە گرنگ نیین کە بپرسین ئێران پاڵپشتی کێیە و ئەمریکاو ئیمارات و تورکیاو سعودییە پاڵپشتی کێن؟.\nژمارەی کورسی گرنگە، بەڵام زۆر لەوە گرنگتر ئەوەیە بپرسین ئایا ئێران ئامادەیە دەستبەرداری عێراق ببێت؟. ئایا ئێران ئەتوانێت ببێتە مەترسی لەسەر هەرێمی کوردستان؟. ئەمە ڕۆژهەڵاتی ناوەڕاستەو بەتایبەتی ئێرە عێراقە!.\nچوارەم/ پەرتبونی ماڵی شیعی هۆکاری زۆری هەیە، سیان لەو هۆکارانە لە هەموی گرنگترن:\n- دیار نەمانی قاسمی سولەیمانی لە گۆڕەپانەکەدا.\n- توانای تەمەن و تەندروستی ئایەتوڵلا سیستانی ڕێگەی پێ نادات لە ئاست بەرەنگاربونەوەی ئاڵەنگارییەکاندا بێت وەک مەرجەعیەتی حەوزەی نەجەف. بەتایبەت سەیدسیستانی ناتوانێت وەک جاران ململانێ بکات لەگەڵ مەرجەعیەتی قووم، ئەوەش وایکردوە لەلایەک موقتەدا سەدر بیر لەوە بکاتەوە جێگەی سیستانی بگرێتەوە، لەلایەک ئێران بە نیازی گواستنەوەی مەرجەعیەتی نەجەفە بۆ قووم، یان لە ئێرانەوە هێنانی کەسانی وەک ئایەتوڵڵا وەحید خۆراسانی، ئایەتوڵڵا مکارم شیرازی، ئایەتوڵڵا نوری هەمەدانی‌و ئایەتوڵڵا سافی گلپایکانی بۆ جێگرتنەوەی ئایەتوڵڵا سیستانی لە عێراقدا. بەپێی شارەزایانی فیقهی شیعی مەرجەع هاوردەو هەناردە ناکرێت بەڵکو مەرجەع لە شوێنی خۆیدا دروست ئەبێت، واتە ئەبێت لە عێراقدا کەسێک وەک جێگرەوەی ئایەتوڵلا سیستانی دابنرێت، بەم پێیە تەنها دوو کەس لە نەجەف هەن ئەو پێگەیە بگرنە ئەستۆ؛ شێخ ئیسحاق فەیاز کە ئێستا لەشاری نەجەفەو لەبنەڕەتدا خەڵكی ئەفگانستانە، شێخ بەشیر نەجەفی کە خەڵکی پاکستانە، بەڵام ئەمانەش لە لایەک تەمەنیان هەڵکشاوە، لەلایەکی تریش بەلایەنی کەمەوە مەرجەعی نوێ (١٠) دەساڵی پێویستە بۆ ئەوەی کاریگەری خۆی بسەلمێنێت!. بە گشتی نەمانی ئایەتوڵڵا سیستانی لەگۆڕەپانەکەدا بێ ئەندازە کاریگەریی لەسەر دۆخی عێراق ئەبێت، کاریگەریی خراپی لەسەر ماڵی شیعە لەلایەک، ناکۆکی سوننەو شیعە لەلایەکی تر ئەبێت. بە پێی ڕاپرسییەکان، سیستانی كە گەورە مەرجەعی باڵای شیعەیە لە نەجەف بانگەوازی كرد خەڵك بەكۆمەڵ بچن بۆ دەنگدان، ئەگەرنا ڕێژەی بەشداری کەمتر و لە دەوری (٣٠٪) دا ئەبو.\n- هۆکاری سێهەمی پەرتبونی ماڵی شیعی لە عێراقدا، لەتبون و لاوازبونی حیزبی دەعوەیە لە عێراقدا، حیزبی دەعوە لەساڵی (١٩٥٦) ەوە هەیە نەک شیعەکان بەڵکو سەردەمێک شیوعییەکانیشی لەگەڵدا بوە، لەدوای پرۆسەی سیاسیشەوە (١٣) ساڵ حیزبی دەعوە فەرمانڕەوایەتی عێراقیان کردوە، بەڵام ئێستا لە گۆڕەپانەکەدا بە لاوازیی هەن.\nپێنجەم/ هیچ لایەنێک بە تەنها ناتوانێت حکومەت پێک بهێنێت. ئەوەی تا ئێستا ساخ بۆتەوە سەدر و حەلبوسی پێکەوەن کە (١٠٠) کورسییان هەیە. سەدر لێرەدا بە ئاسانی ئەتوانێت ژمارەکە لەگەڵ چەند لایەنێکدا بگەیەنێت بە (٥٠+١) واتە (١٦٧) کورسی بۆ پێکهێنانی حکومەت. لە ئایندەشدا بە بێ سەدر حکومەت یان پێک نایەت، یاخود ئەگەر پێک بێت ئەو حکومەتە سەرکەوتوو -ئارام نابێت.\nشەشەم/ نوری مالیکی ژمارەیەکی قورسە لە گۆڕەپانی سیاسی عێراقدا، خۆی بە باوکی دامەزرێنەری حەشدی شەعبی ئەزانێت. کەسێتیەکی جیڕو پێداگیری هەیە. ئێران پاڵپشتییەکی بێ چەندوچونی مالیکی و حەشدی فەتح ئەکات، ئەگەرچی ئەم هەڵبژاردنە تا ئەندازەیەکی باش مالیکی ژیاندوەتەوە کە (٣٤) کورسیە، بەڵام هێشتا ژمارەی کورسیەکانی نیو هێندەی ڕکابەرەکەیەتی کە موقتەدا سەدرە، هەرچی فەتحی هادی عامریە\n(١٧) کورسی و عەزمی خەمیس خەنجەر (١٤) کورسی و چەند ژمارەیەکی تری دیکە کە لەبەرەی مالیکیدان. .\nحەوتەم/ لیستەکەی مالیکی و حەشدییەکان پاڵپشتی تەواوی ئێرانیان هەیە، زیاتر نوخبەوین، هێزی سەربازییان هەیە، چەک و داهاتیان لەبەردەستە. هەرچی موقتەدا سەدرە (٦٠٠) شەش سەت هەزار دەنگی بەدەستهێناوە و زۆرینەی دەنگە، زیاتر دەنگی خەڵکە ڕەشوڕووتەکەو شەقامی ناڕازییە. موقتەدا هێزێکی پۆشتەو پەرداخی بەناوی سەرایا سەلام هەیە. خاڵی هەرە خراپ کە موقتەدای پێ ئەناسرێتەوە ئەوەیە تا چرکەی کۆتایی کەس لێی دڵنیا نییە چی ئەکات، ئەمڕۆ بڕیارێک ئەداو سبەی لێی پاشگەز ئەبێتەوە، ئەمڕۆ هاوپەیمانێتی ئەکاو سبەی هەر لەخۆیەوە پێشێلی ئەکات. لەناو هێزەکەی خۆشیدا هەرئاوا مامەڵە ئەکات!.\nهەشتەم/ بەتەماشای نیەتەکانی ووڵاتانی کەنداو، تورکیا، ئەمریکا، ئێران دا، بەو سەرەتاتکێیەی ئیسرائیل لەناوچەکەدا ئەیکات و، سووننەکان داوای هەرێمێکی سەربەخۆ لە عێراق ئەکەن، بە تەماشای وێنە گەورەکەی عێراق و تەقینی باڵۆنەکە لەناوخۆدا، توێژەر ئەکرێت سوێند بخوات ئەمە کۆتا هەڵبژاردنە لە عێراقدا ئەکرێت.\nسەدر لە شیعەو حەلبوسی لە سوننە و بارزانی لەکورد یەکەمی پێکهاتەکانی خۆیانن، لەگەڵ ئەمەشدا مالیکی دووەمی نێو شیعەکانە، ڕاستە مەرجەعیەت وتویەتی " مجرب لا يجرب"، بەڵام پێ ناچێت مەرجەعیەتی باڵا ئەوەندە دڵخۆش بن بەوەی سەدر حکومەت پێک بهێنێت، ئەستەمە سەدر ڕێگە بدات مالیکی ببێتەوە سەرۆکوەزیران .\nسێ سیناریۆ لە ئارادایە:\nیەکەمیان/ زۆر خراپ، کە ناو ماڵی شیعی تێک ئەچێت و ئەم گروپانە هەمویان فڕۆکەو درۆن و دەبابەو چەکی قورس و سووک و ئامرازەکانی دەوڵەتیان لەبەر دەستە. عێراق دەوڵەتێکی فشۆڵ و لە بەریەک هەڵوەشاوە بەو مانایەی کە هێزی شەرعی - ڕێگە پێدراوی دەوڵەت لە ژێر کۆنترۆڵی دەوڵەتدا نییە. بۆیە ئەبێت کورد خۆی بۆ ئەمە ئامادە بکات؟. هەر کە شەڕی شیعە- شیعە دەستی پێکرد ئیتر ئەوە کۆتایی عێراقە (State De-formation). خۆ- ئامادەکردن بۆ ئەم سیناریۆیە، لەوەڵامی ئەم پرسیارەوە دەست پێ ئەکات، ئایا کورد چی کردوە بۆ ئەوەی کارەساتەکانی ١٦ ی ئۆکتۆبەری ٢٠١٧ دووبارە نەبنەوە؟. ١٦ ی ئۆکتۆبەر تەنها بەرئەنجامی ڕێککەوتنی گروپێکی ناو حیزبێکی کوردیی نەبو لەگەڵ میلیشیاکاندا، بەڵکو لە پشت پەردەوە بەرئەنجامی ڕێککەوتنی قاسمی سولەیمانی و برێت مەکگۆرک بو، کەواتە کورد پێویستە هەواڵگرییەکی بەهێز و سوپایەکی یەکگرتوو، لەگەڵ لۆبییەکی بەهێز لەدەرەوە سەرپێ بخات. هەروەها بۆشایی- نێوان هاوڵاتیان و دەستەڵاتی سیاسی نەهیڵێت.\nدووەمیان/ کورد ئەبێت پەلە نەکات، موجامەلەی هەموو هێزو لایەنەکان بکات، بەرژەوەندییەکانی خۆی دەست نیشان بکات، لە کۆتاییدا کام لایەنە گرەنتی زیاتری بە کورد دا بچێتە پاڵ ئەو لایەنە. بۆ ئەمەش وا دەرئەکەوێت بەرەی مالیکی بەرژەوەندی و بەڵێنی پتر بۆ کورد لە خۆ-بگرێت. مالیکی زۆرترین بەڵێنی بە کوردو سووننە داوە، زۆرترین چاوەڕوانی ئەوەی لێ ئەکرێت بەڵێنەکانی جێبەجێ بکات. ئەگەر کورد پێکەوە بن (٦٤) کورسییان هەیە، پێشوەختە بەشێک لە کێشەکانی کورد چارەسەرئەکرێت و ئەوەی دیکەش بخرێتە کارنامەی حکومەتی ئایندەی عێراقەوە. کورد بەباش و خراپ زۆرترین و باشترین ئەزمونی لەگەڵ مالیکی هەیە.\nسێهەمیان/ نە سەدر نە مالیکی بەڵکو بازەکە بەسەر کەسێکی بێ کورسی و بێ حیزبی وەک کازمیدا بنیشێتەوە. لێرەدا کورد ئەبێت ڕێگە نەدات دۆخەکە بگاتە ئەوەی بە بێ ئامادەبونی ئەو پێکهێنانی حکومەتە یەکلایی ببێتەوە وەک ئەوەی لەدانان وسەردەمی عەبادیدا ڕوویدا.\nبەهرۆز جەعفەر/ ئەم بابەتە بۆ پەیمانگەی مێدیتریانە بۆ توێژینەوەی هەرێمایەتی -MIRS نوسراوە.


.:: پینوس ::. - ڕازۆ مامالێ\nدسته : پنجشنبه، 30 تير ماه، 1390 بازديد : 8275 بار\nگردآورنده : کورش یوسفی\nدەگەێۆەنە مامالێوە بۆ ، زاولەکێش گەورێ با و گرد ملا سەرو یانەو وێشا. مامالەکێ چنی کتێۆی یانەکەشانە بە وەشی و بێ خەم مژیوا. مامالێ ڕۆێۆ مزیورە ملۆ پەی بازاری کەلوپەل ئەسای ،بە کتەکێش ماچۆ ،ملای ملو پەی بازاری ، هاگات یانەکەی بۆ، ماسم نیان نەمجیش. کتەکیچ ماچو خاس سەرۆ چەمام ، خاترەت جەمە بۆ.\nمامالی ملۆ و تا وێرەگا نمەێۆە یانە . کتەکێ ئاوراش بۆ هیچش مشتە مەگنۆ بوەرو،سەرۆ ماسەکەی لا بەرۆ گردی وەرو .وەختێۆ مامالەکێ مەێۆە یانە ،ماچو بە کتەکێ لوە ماسەکەی بارە بزانو خاس گرسان. کتەکێ زوانش بۆ پێوەرەو ماچو نەزانام پام کەۆتەو کاسەکەی و گردو ماسەکەی مجیا. مامالی تەماشەو کاسەکەی کەرو مزانۆ کتەکێ ماسەکەش واردەن ماچو خاسا قەییش نیا .\nلوە پنەکێۆ ترێشتەکەم پەی بارە ، کتەکێ ملۆ ماروشا. مامالەکێ ماچۆ: ئادەی بۆ سەرو ئا پنێۆە بنیشەرە ،ئادیچە منیشورەو ،مامالەکێ ترێشتێۆ ماڵۆ قلیچکەو کتەکێ رەو پڕنۆش .کتەکێ دەس کەرو بە گرەوە هۆڕە و ماچو مامالێ گیان یا خوا وەشە بی قلیچکەکەم دەو.\nمامالەکێ ماچو بە شەرتێۆ میەوتەو بلی شوتم پەی باری تا خاس گرینوش و کەروش ماس.\nکتەکێ گنۆ ڕاو ملو ملو تا یاۆۆ بە بزڵێوی ،ماچو: بزڵە وەشڵەکە کۆچێۆ شوتم مدەی پەنە، ئادیچە ماچو ئەگەر شوتت گەرەکا ،لوە گەڵام پەی بارە ئاوراما ،ئا وەختە منیچ شوتت مدەو پەنە.\nکتەکێ گنۆ ڕاو ملو تا یاۆۆ لاو چنارێوی بەرزی، ماچو :ئەی چناری باڵا بەرز ئەی سەر گەورەو دارا کۆچێۆ چا گەڵایتە وزیەرە وار پەیم.ئادیچ ماچو نا تەژنەما لوە ئاویم پەی بارە تا گەڵات دەو .\nئادیچە گنوۆە ڕا ملو تا یاۆۆ بە هانێۆی، سەرو هانەکەیەو منیشورەو کۆچێۆ ئاوی وەرو وێش فێنک کەروۆەو ماچو بە هانەکەی کۆچێۆ ئاویم مدەی پەنە بەروش پەی ئا چنارەیە. ئادیچی واتش ئەگەر ئاویت گەرەکەنە بەری پەی چنارەکەی،مشیوم بلی ئا زاوڵە وەشڵانا چڕی پەی لایم و پاڵمەنە دەس کەرا هۆرپڕای،ئا وەختە ئاویت مدەو پەنە.\nکتەکێ کەوتەو ڕا لوا پەی لاو زاوڵەکاو گردو بەسەر ئاماکەیش گێلناوە پەیشا، زاوڵەکی بە وەشی واتشا خاساو ئامێ پەی لاو هانەکەی ،یوشا دەسش کەرد گورانی واتەی و ئەویشاشا دەسشا کەرد هۆرپڕای ،دماوە هانەکی واتشا بە کتەکێ بۆ هەر چن ئاویت گەرکەنە بەرە.\nکتەکێ دەس وەشی زاولەکاش کەردو ئاوەکێش بەردە پەی چنارەکەی و لاو چنارەکەیەو گەلاش بەرد پەی بزەکێ و چاگەیچەوە شوتە کەش بەردە پەی مامالەکێ ،ئاییچی قلیچکەکەش داوە بە کتەکێ.\nارسال شده در مورخه : پنجشنبه، 30 تير ماه، 1390 توسط اسامه قادری\nشه وی قه در ( لَيْلَةُ الْقَدْرِ ) [ جمعه، 20 مرداد ماه، 1391 ] 6686 مشاهده\nڕازێوه جه خه رمانو ڕازا [ دوشنبه، 23 تير ماه، 1393 ] 1871 مشاهده\nخه‌ڵاتێو په‌ی بابه‌ی [ دوشنبه، 15 ارديبهشت ماه، 1393 ] 1988 مشاهده\nدر مورخه : جمعه، 31 تير ماه، 1390\nده سو وه ش بو کاک کوورش. به راسی داستانه کیو فره وه شه بی. وه شته ر چانیچه زوانه که مانن که فره شیرینن\nfera vash be daso vash bo\nدر مورخه : جمعه، 21 مرداد ماه، 1390\nسلام کاک کوورش.ده‌ست وه‌ش بۆ.به هیوا سه‌ربه‌رزی و سه‌رکه‌وته‌یت جه گردو بواره‌کاو ژیوایته‌نه.هه ربه ردوام بی ،قه له مو هه میشه په ر بار بو. سه ربه رزیت ئاواتمانه.


لەزاری ئەردۆغان خۆیەوە: دوای رۆژاوا نۆرەی باشورە\nئەمڕۆ لە وتارێکی میدیاییدا، ئەردۆغان بە دوورو درێژی قسەی لەسەر لەشکرکێشییەکەی بۆ داگیرکردنی رۆژاوا کرد. بەروونی باسی لەوەکرد کە ئەم پلانە هی شەوو رۆژێک نیەو ماوەیەکی درێژە کاری لەسەر دەکەن. پێشتریش لە میدیاکاندا بینیمان تەنانەت نەخشەی ئەو شارو شارۆچکانەش ئامادەکراوە کە تورکیا بە نیازە لە رۆژاوا عەرەبە ئاوارەکانی تێدا نیشتەجێ بکاو بەتەواوەتی سیمای کوردانەی بسڕێتەوە. جەختیشی کردەوە کە قسەو رەخنەکانی دەوڵەتان‌و رایگشتی جیهانیان بەلاوە گرنگ نیەو سوورن لەسەر ئەوەی تا کۆتایی پلانەکەیان جێبەجێ بکەن. ئاشکرایشی کرد کە سوپای داگیرکەری تورکیا بەدرێژایی سنووری سووریا تا قوڵایی ٣٠-٣٥ کیلۆمەتر خاکی رۆژاوا داگیر دەکات.\nوتارەکە نووسرابوو، ئەردۆغان دەیخوێندەوە، بەڵام ناوبەناو دەقە نووسراوەکەی جێدەهێشت‌و راستەوخۆ قسەی دەکرد.\nئەوەی لە وتەکانی "سوڵتانی چنگ بەخوێن"دا تەنانەت بۆ هەندێ میدیای تورکیش جێگەی سەرنج بوو، ئاماژەیەک بوو بۆ "عێراق". ئەردۆغان پاش تەواوکردنی خوێندنەوەی دەقەکە وتی: "ئەگەر سووریا لە هەقیان بهاتایە (مەبەست پەیەدەو ئیدارەی کوردییە)، ئیشەکەمان ئاسان بوو، بەڵام بەداخەوە، سووریا لە دۆخێکی وادا نیە.... با ئەوەشتان پێ بڵێم لە عێراقیشدا هەمان شتە. لەعێراقیشدا دۆخەکە وێرانە. کە لەگەڵ عێراقدا قسە دەکەین، رووبەڕوو شتێکمان پێ دەڵێن، بەڵام بەداخەوە لە پاشملە لێدوانی جیاواز دەدەن. ئێستا ئەوەتا لێدوانی جیاوازی ئەم چەند رۆژە ببینن. نەمدەویست ناو بێنم... کاتێک ئەوان دەکەونە تەنگانەوە... ئێمە لایەنی ئەوان دەگرین.... کەچی دەبینین ئەوان لایەنی تیرۆریستەکان دەگرن. بۆچی؟ چونکە کوردن."(جێگەی سەرنج بوو، کاتێک ئەردۆغان ناوی عێراقی هێنا، ئاکاری وەزیری بەرگری کە لەتەنیشتییەوە دانیشتبوو لەسەر پارچە کاغەزێک تێبینییەکی خستە بەردەستی، پاش خوێندنەوەی تێبینییەکە ئەردۆغان وتی: نەمدەویست ناو بێنم!)\nرستەی "لەعێراقیشدا هەمان شتە"!، هیچ تەفسیرو شیکردنەوەیەکی پێویست نیە. زۆر بە روونی ئەردۆغان دەیەوێ بە هەموو جیهان بڵێ پاش داگیرکردنی رۆژاوا، نۆرەی باشوورە.\nچونکە وەک چۆن دەڵێت پەیەدە لەسەرسنوورمان هەڕەشە لە ئاسایشی نەتەوەییمان دەکا، بەڵام "بەداخەوە!" سووریا ناتوانێ هیجیان بەرامبەر بکا، ناچار خۆمان دەستبەکار بووین، پێشر چەندین جار هەمان قسەی بۆ باشووریش کردووە.\nبە کورتی، ئەگەر لەشکری تورک داگیرکردنی رۆژاوای بۆ بچێتەسەر، هیچ گومانێک لەوەدا نیە کە دوای ئەوان نۆرەی باشوورە. بۆیە ئەگەر هێزە سیاسییەکانی ئێمە پێیان وابێ ئەمە شەڕێکە تەنها لە رووی مەعنەوی‌و ئەخلاقییەوە پەیوەندیی بە ئێمەوە هەیە، گەورەترین هەڵەی مێژووی سیاسیی خۆیان دەکەن. چونکە ئەمە سەرەتای بەواقیعکردنی خەونی "بەسوڵتانبوونی" ئەردۆغانەو ئەگەر ئەم داگیرکارییە بەری پێ نەگیرێ دەگاتە بەردەرگای ماڵەکانی ئێمەش.


(ڕاوچی و مقەڵیە بچوکەکە)، ئەو چیرۆکەی پێویستە هەموان بیخوێننەوە! – تۆڕی میدیایی خەڵک\n(ڕاوچی و مقەڵیە بچوکەکە)، ئەو چیرۆکەی پێویستە هەموان بیخوێننەوە!\n2019/07/11 - 11:17 AM\nدەگێڕنەوە كە ڕاوچییەك قولاپی ماسیگرەكەی ماسی زۆری دەگرت، بەچەشنێك كە ببووە جێی سەرنج و ئێرەیی بردنی برادەرە ڕاوچییەكانی.\nڕۆژێكیان پەست و تووڕە بوون كاتێك كە تەماشایان كرد ڕاوچییە بەختدارەكە وا خەریكە ماسییە بچووكەكان گل دەداتەوە و ماسییە گەورەكانیش هەڵدەداتەوە ناو دەریا. بۆیە بەتوندی بەڕویدا هەڵشاخین و گوتیان: ئەوە چی دەكەیت؟ ئەرێ تۆ شێت بوویت؟ ئەوە بۆچی ئەو ماسییە گەورانە هەڵدەدەیتەوە ناو دەریاكە؟\nڕاوچییەكە لە وەڵامدا وتی: ((چونكە مەقەڵییەكەم بچووكە)).\nڕەنگە باوەڕ بەم بەسەرهاتە نەكەین، بەڵام بەداخەوە ئێمە هەموو ڕۆژێك ئەم كارە دەكەین كە بەسەر ئەو ڕاوچییەدا هاتووە، ئێمە خەریكین بیرۆكە مەزنەكان و خەونە ڕەنگاڵەییەكان و ئەو هەوڵانەی كە دوور نییە سەرمان بخەن دەخەینە پشت گوێمان، گوایە ئەوانە بە دەردی ئێمە ناخۆن و لە توانای ئێمە بەدەرن (هەروەك مقەڵییەكەی ڕاوچییەكە).\nئەم بەسەرهاتە تەنها بۆ سەركەوتنی ماددی و ئابووری نییە، بەڵكو بۆ گەلێك شتی گەورەتر و گرنگتریشە، ئێمە دەتوانین ئارەزوو بكەین بەدەر لەوەی كە پێشبینی دەكەین، دەتوانین بەختەوەرتر بین و، بە شێوەیەكی جوانتر و شایستەتر بژین.\nنووسەرێك ئەوەمان بیردەخاتەوە و دەڵێت: باوەڕت بەچی بوو و چۆن بیرت كردەوە ئەوەت لێ دەردەچێت، كەواتە گەورەتر بیربكەرەوەو، خەونی گەورەتر ببینەو، پێشبینی دەرەنجامی گەورەتر بكە، داواش لە خوا بكە كە زیاترت پێ ببەخشێت.\nچی دەبێت ئەگەر ئەو مقەڵییە بچووكەی كە خەونەكانتی پێ دەپێویت تووڕ بدەیت و دانەیەكی گەورەتر بخەیتە شوێنەكەی؟ چی دەبێت ئەگەر بڕیاربدەیت كە بە كەمتر لەوەی ئاوات و خۆزگەی پێدەخوازیت ڕازی نەبیت؟ چی دەبێت ئەگەر بڕیار بدەیت كە ژیانت شاد و بەختەوەرتر و خۆشتر بێت لە ژیانی ئێستات؟ چی دەبێت ئەگەر بڕیار بدەیت كە زیاتر لە خوا نزیك ببیتەوەو متمانەو ئومێدت زیاتر بێت پێی؟ چی دەبێت ئەگەر بڕیار بدەیت كە هەر ئەمڕۆ دەست بەو كارە بكەیت؟\nسەرچاوە: نامیلكەی ڕۆژ بە ڕۆژی ڕەمەزان\nبەرهەمی: ناوەندی ڕاگەیاندنی ئارا..\n٥ پرسیارت لەسەر ئەم وێنەیە لێدەکەین، زیرەک بەو وەڵامەکانی بزانە\nخواردنی کەشتیوانە ئاسمانیەکان چییە وا جەستەیان ڕەشیق و جوانە ؟ تۆش هەمان شت بکە\nکۆمەڵێک دیمەن کە سەیر و نامۆیە و پێویستە بیبینیت!\n2020/03/30 - 8:47 PM\nئەمەی خوارەوە کۆمەڵێک دیمەنە کە سەیر و نامۆیە و پێویستە بیبینیت:\nدەڵێن ئەم دوو پەنجەیەت زۆر پانە، ئایا وایە؟\nکاتژمێرەکەم لە دەست کەوتە خوارەوە و بەم جۆرەی لێهات\nڕەنگدانەوەی بلیاردەکە لە ئۆتۆمبیلەکەدا دیمەنێکی سەیری درووستکردووە\nدەیەوێت قوتم بدات\nشمشێری ساموڕای کردووە بە گێڕ\nسیرەکە هەمووی یەک پارچەیە\nسمۆرەیەک بەڕووی لە کونی دارکونکەرەیەکدا داناوە کە لەسەر دارێک دروستی کردووە\nچەند ئاماژەیەکی گرنگ کە هەموو ئەو کەسانەی ماتۆڕ لێدەخوڕن پێویستە بیزانن\n2020/03/30 - 7:33 PM\nئەمەی خوارەوە چەند ئاماژەیەکی گرنگە کە هەموو ئەو کەسانەی ماتۆڕ لێدەخوڕن پێویستە بیزانن:\nکۆمەڵێک شتی سادە کە هیچ مرۆڤێک ناتوانێت ئەنجامی بدات، دەتوانیت کاغەزێک ٨ جار قەدبکەیت؟\n2020/03/29 - 8:23 PM\nئەمەی خوارەوە کۆمەڵێک شتی سادەیە کە هیچ مرۆڤێک ناتوانێت ئەنجامی بدات:\n-ناتوانیت لە ٧ جار زیاتر کاغەزێکی A4 قەد بکەیت و بنوشتێنیتەوە و بۆت ناکرێت بە ٨ جار\n-ناتوانیت پەنجە توتەت بنوشتێنیتەوە بەبێ ئەوەی پەنجەی تەنیشتیشی لەگەڵدا نەنوشتێتەوە\n-ناتوانیت قسە بکەیت و لەهەمان کاتدا هەناسە هەڵکێشیت\n-ناتوانیت زمانت بدەیت لە ئەنیشکت (هەندێک کەسی شاز جەستەیان نەرمە و زمانیان درێژە و دەتوانن ئەم کارە بکەن)\n-ناتوانیت بە دەستی خۆت ختوکەی خۆت بدەیت\n-ناتوانیت گوێچکەت ببەیتە سەرەوە و بیهێنیتەوە خوارەوە\n-گەر لە سەرەوە و ژێرەوە پەستان بخەیتە سەر هێلکە، بەهیچ جۆرێک ناتوانیت بیشکێنیت\nئۆتۆمبێل و تەکنەلۆژیا44 خولەک پێش ئێستا\nوەزیری تەندروستی: تكایە لە ماڵەكانتان بمێننەوە با كارەسات ڕوونەدات\nخەڵك-بەشی هەواڵ بەڕێوەبەرایەتی ئاسایشی ڕاپەڕین ڕایدەگەیەنێت، لە بەردەوامی هەوڵەكان بۆ ڕێگریكردن لە بڵاوبوونەوەی ئافاتی سەردەم، پەتای جیهانی كۆڕۆنا، هێزەكانی ئاسایشی...\nخەڵك – بەشی هەواڵ سەرۆكایەتی داواكاری گشتی هەرێمی كوردستان ناوی ئەندامانی لیژنەی بەدواداچوون بۆ كەیسی ملیار و 250 ملیۆن دۆلارەكەی...


یادێک لەو ئاواتانەی هەرەس مەودای نەدان\n31/5/2021 09:18 AM\nحەڤده و بڕێک بووی. شێوانی یەکێک له رۆژە ساردەکانی زستان بوو. بڕیارت دا دوای خەوتنان بچیه لای خاوەن‌کار و پێی بڵێی چی دی کرێ‌کۆڵیم پێ ناکرێ و به هیوام لەمەودوا ئاواتەکانم له کۆڵ نێم و رێگه سەخت و قاقڕەکان بۆ ئەوان ببڕم. هەر واشت کرد. چوویەوە ماڵ و چاوێکت به ناو ماڵ و حەسار و دەرکە و باندا گێڕا. هەرچی فکرت لێ دەکردەوە ئەو هەمووە ئاواتەی وا کون و کەلێن و قوژبنی ماڵەکەتانی تەنیبۆوە شانی نەدەچووە ژێر و به ناچاری حەبەسای. بەو لەشه مێرمناڵانەیەوە بیری پیاوێکی بەتەمەنت له خۆتدا حەشار دابوو. له نێو خێزانەکەتدا تەنیا دایکت هەندێک هەستی بەو شتە کردبوو و هەر بۆیه جاروبار بەو بارەدا دەیلاواندییەوە. دەنا ئەویش زۆربەی جاران لەبەر شتی دیکه بزە و حەزی دەخستیه سەر لێو. ئەو شەوە شەوێکی گرنگ بوو. یەکەم جار بوو باری ئاواتت له کۆڵ دەنا؛ ئەویش ئاواتەکه هی خۆت بوو. نەتدەزانی سووکه یا قورسه. نەتدەزانی سەخته یا ناسکه و دەبێ زۆر به پارێزەوە هەڵیگری. بەڵام یەک شتت به باشی دەزانی ئەویش ئەوە بوو که بۆ ئەو بارە نەناسیاوە هیچ پارەیەک وەرناگری. تووشی جۆریک شێتی هاتبووی. شەو بەرەو درەنگان هەنگاوی دەنا و تۆش وردە وردە خۆت پێچاوه و بارەت له خۆت شەتەک دا و ماڵئاواییت له هەمووان خواست. ئەوان بێ ئاگا بوون که ئەمشەو چیت به کۆڵەوەیه. بەڵام دایکت هەر به هەنیسکەوە بەرێی کردی و ماچێکی ئەویندارانەی لەسەر گۆنات نەخشاند. دوای دوورکەوتنەوە له ماڵ تووشی هاوکارەکانت هاتی و گەرم و گوڕ سڵاوت لێ کردن. ئەوانیش هەر بیست و بڕێک دەبوون و نەدەبوون. ئەوانیش به تۆیان نەزانی و تەنانەت نەشیانپرسی چیت پێیه. تۆش نەتپرسی لەوان. به قەتار و به دووی یەکدا وەڕێ کەوتن. به پێچەوانەی شەوانی‌تر زۆر به کەمی و کورتی قسە دەهات و دەچوو. یەکگرتوویەکی سەیری ساز کردبوو ئەو بێدەنگییه. هەمووتان به بارەکانتانەوە دەتکوت له خاچ دەراون. به نەرمەهەنگاو ڕچەتان له بەفر و سەهۆڵ بەستەڵەک دەشکاند و دەچوونه پێش. تەنیا دەنگێک دەهات. . . ئەویش هی ئەو بەفرە بوو که له ژێر هەنگاوەکانتاندا خۆی درێژ دەکردەوە ئەگینا هەر بێ دەنگی بوو و بێ دەنگی. تا زیاتر دەچوونه پێش ئەو شکەت قایمتر دەبوو که باری ئەو هاوڕێیانەشت له چەشنی ئەوەی خۆته و بەڵام دەنگ ناکەن. هەموو له نێو بیر و خەیاڵاتی خۆیاندا پەنگیان دەخواردەوە و هەنگاویان دەنایەوە.\nبێدەنگی به دوورەدەنگێک شکا. هەموو هاتنەوە سەر خۆ. راوەستان و چاوتان به وڵاتدا خشاند. شتێکی وا نەبوو و دیسان رێگەتان گرته بەر بەڵام ئەوجار قسه و باس دەستی پێکرد. دەنگەکه نزیکتر دەبۆوە و قسەکانی ئێوەش هەر دەهاتوو گەرمتر دەبوو. لە پڕ تەقەیەک کرا بەڵام ئێوەیان نەهەنگاوت. زۆرتان پێ سەیر بوو. دیسانیش تەقە کراوە و ئەوجارەش ئێوە وەبەر نەکەوتن. لەو کاتەدا ئێوە بە بەر بنارێکدا که زۆر لێژ و هەڵەت بوو تێپەڕ دەبوون. ئەگەرچی شەو بوو بەڵام سپیایی بەفر دەبیندرا.\nهاوار له کوڕەکانی پێشەوە هەستا. هەڵێن هەڵێن. . . بەفرەکه هاتووە بەسەرماندا هەڵێن. . . هەنگەمه ساز بوو. تۆش وەکی ئەوان رێی هەڵاتنت گرته بەر بەڵام ماسولکەکانی تۆ زۆر لەوە کزتر بوون که هەرەسەکه ببەزێنن. یەکەم چنگی هەرەسەکه وێت کەوت. دووهەم و سێهەم و چوارەم و پێنجەم و. . . ئێستا تۆ به بارێک له حەز و ئاوات و جامانەیەکی کۆنەوە له ناوەندی بەفر و بەستەڵەک و سرما دای. هەناسەکانت بەشی تواندنەوەی ئەو بەفرە قورسه ناکەن که دایپۆشیوی. حەزەکانیشت هێندە مەترسیدار نەبوون که بەفر ئاواهێرشت بکاته سەر و ماچەکەی دایکتت لێ بستێنێ.\nدوایین هەناسەکانت بەخشی به بەفر و ئاوات،بەڵام ئەوان هانی هەستانەوەیان پێ نەدای.\nوەک چۆن تۆ بەفرت بەسەردا هات دڵنیا به ئێمەش زەمەنمان بەسەردا دێ و رەنگه لە بیرمان بمێنی ساڵ نا ساڵێک له رۆژی ١ــی مەیدا یادت بکەینەوە. یان بتکەین به بیانوو و تەلارەکانی تارانی پێ قایمتر کەین یان ئاوری چەقبەستوویی خۆمانی پێ بگەشێنینەوە. خولاسه زۆرت بۆ ئێمه بە جێ هێشت. . . تا هەین مەمنوونتین ئەی کۆڵبەرە بچکۆلەکەی تەنیشت گۆمەشین. ئێستا بازگرێک پێویسته هەڕەشەکانی به دژی بەفر تۆمار بکاتەوە و رەزازییەک که به پڕ به گەروو بیچریکێنێ و داپیرە و باپیرەیەک که یەخه دابدڕن و سۆمای چاوەکانیان له دڵی سەدانی وەک من و تۆدا بچێننەوە. . . .


دەستبەسەر کرانی ٣١ هاووڵاتیی کورد لە مانگی ئۆکتۆبری ٢٠٢١ دا\n10:39 - 1 November 2021\nهەنگاو: لە ماوەی مانگی ڕابردووی زایینی، لاینکەم دەستبەسەر کرانی ٣١ هاووڵاتیی کورد بە تۆمەتی چالاکی سیاسی و هاوکاری لەگەڵ حیزبە کوردستانییەکانی دژبەری ئێران، و چالاکی مەدەنی و مەزهەبی تۆمار کراوە و ٩ چالاکیش سزای بەندکرانیان بە سەردا سەپاوە.\nبە پشتبەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤیی هەنگاو، لە ماوەی مانگی ئۆکتۆبری ٢٠٢١ دا، لانیکەم ٣١ هاووڵاتیی کورد بە تۆمەتی چالاکی سیاسی، مەدەنی و مەزهەبی دەستبەسەر کراون.\nبە پێی ئەم ڕاپۆرتە، ٢٨ کەس بە تۆمەتی چالاکی سیاسی و پەیوەندی لەگەڵ حیزبە کوردستانییەکانی دژبەری حکوومەت و ٢ هاووڵاتی بە تۆمەتی چالاکی مەدەنی و منداڵێکی تەمەن ٤ ساڵانیش دەستبەسەر کراون.\nزیاترین هاووڵاتی لە پارێزگاکانی ئورمیە دەستەبەسەر کراون کە ١٩ حاڵەت بووە. هەروەها دەستبەسەر کرانی ١١ هاووڵاتی لە پارێزگای سنە و هاووڵاتییەک لە پارێزگای ئیلام تۆمار کراوە.\nلە مانگی ڕابردوودا سێ چالاکی ژن، مێرمنداڵێکی ١٦ ساڵان و منداڵێکی ٤ ساڵان و هەروەها مامۆستایەکی قوتابخانە دەستبەسەر کراون. دوو کەسیان بە مەبەستی جێبەجێ کرانی سزای بەندکرانەکەیان دەستبەسەر کراون.\nبە پشتبەستن بە ئامارەکانی هەنگاو، لە مانگی ئۆکتۆبری ئەمساڵدا لانیکەم ٩ چالاکی کورد بە تۆمەتی چالاکی سیاسی، مەدەنی و مەزهەبی لەلایەن دەزگای دادوەریی کۆماری ئیسلامیی ئێرانەوە سەرجەم سزای ٢١ ساڵ و ٣ مانگ بەندکرانیان بە سەردا سەپاوە.\nگیان لە دەست دانی ١٧ بەندکراو لە بەندیخانەکانی کوردستان لە ساڵی ٢٠٢٠ دا +لیستی ناوەکان


کوردیپێدیا - پەیامێکی د.محەمەد کیانی: لە تافی لاویما بەعس نەیتوانی لە ژورەکانی زیندانی ئەمن ورەم بشکێنێ\n📝 پەیامێکی د.محەمەد کیانی: لە تافی لاویما بەعس نەیتوانی لە ژورەکانی زیندانی ئەمن ورەم بشکێنێ | پۆل: بەڵگەنامەکان | زمانی بابەت: 🏳 کوردیی ناوەڕاست\nپەیامێکی د.محەمەد کیانی: لە تافی لاویما بەعس نەیتوانی لە ژورەکانی زیندانی ئەمن ورەم بشکێنێ\nقەدر و پێزانین بۆ دلسوزیتان\nزۆر زۆر سوپاسی دلسۆزی و خەمخۆریتان یەک بە یەکتان دەکەن، هەتا ماوم قەرزباری گەورەییتانم لە بارەی بەدەنگەوە هاتن و پشتیوانیتان لێمان لەدوای دەستگیرکردنمان لەلایەن ئاسایشی هەولێر لە کاتی ئەنجامدانی گردبوونەوە بۆ پڕۆتێستۆکردنی شەری کوردکوژی و داواکردنی یەکریزی گەلەکەمان کە تاکە رێگایە بۆ سەرخستنی دۆزی گەلەکەمان لە رۆژهەڵاتی ناوین. دەولەتانی دەوروبەر هەردەمە لە هەولی پەرتەوازەبوونی هیزەکانی گەلی کوردن بۆ لەباربردنی هەر هەڵێکی لەباری پێشوەجون و سەرکەوتنی دۆزی رەوای گەلەکەمان. دەبێ هەموو لایەنەکان، لە پێش هەمویانەوە پارتی دیموکراتی کوردستان، ئەو راستیە بزانن ئەگەر خەمخۆری بەدیهێنانی ئامانجەکانی گەلی کوردن دەبێ لە عەقلیەتی تاکڕەوی و هەژمونگەرایی بێنەخوارەوە و بەرژەوەندی تایبەت نەکەنە ئامانج و پەیوەندی دەرەکی بە دراوسێکانەوە لەسەر حیسابی یەکێتی نەتەوەیی نەبێت. هیوادارم گەل بکریتە سەنتەری چالاکیەکانی هەموو هیزەکان.\nهیچ هێزێک و هیچ فشارێک رێرەوی وتنی راستی و کرداری راستیمان پێ ناگۆڕێت.\nزۆر قەرزباری هەموتان لەوانەی لە فەیسبوک بە نوسین، بە کۆمێنت و بەلایک. ئەوانەی بە تویتەر و ئەوانەی بە واژۆ کۆکردنەوە و قسەکردن لە رادیو و تی ڤی و کەنالەکانی تری راگەیاندن و ئەوانەی پەیوەندی بە دەستگاکانی مافی مرۆڤ و سەفارەتەکان و قونسلیەتان کردووە. زۆر سوپاسی تەلەفیزیۆنەکان و رادیوکان دەکەن بۆ رۆماڵکردنی روداوەکە لەگەڵ ئەوانیشدا تی ڤی و سازییە میدیاکانی عەرەبی. هەروها زۆر سوپاسی هەولی ئەو ئەندام پەرلەمانانەی عیراق و کوردستان دەکەم بۆ تەدەخولەکانیان لە رێگەی میدیا و لە رێی سەرۆک وەزیرانی حوکمەتی عێراق و دەستگاکانی مافی مرۆڤ. وەروها زۆر سوپاسی چالاکوانانی مافی مروڤ و NGO یەکان و زۆر سوپاسی و قەرزباری ئەو هەموو خزم و دۆست و برادەر و خەمخۆرانەم بە تەلەفۆن و زیارەتی کەسوکار و ئەوانەی ئامادە بوون بەرگریم لێ بکەن بە هەر جۆرێک بێت. ئێوە هەموو سەروەری منن و تا مردن قەرزبارتانم و هیوادارم جێگەی ئەم متمانە و باوەریە بم کە بەرامبەر من نیشانتان داوە. ئێوە سەروەی ئێمەن. یەک وشە دەڵێم: لە تافی لاویما بەعس نەیتوانی لە ژورەکانی زیندانی ئەمن ورەم بشکێنێ. ئێستاش تەمەنێک ژیاوم، ئەوەی ماوە لە زیادەیە، هەر کەس و دەسەڵاتێک لەسەر هەوڵوێست و راستی وتن بە بەرژەوەندی گەل و خەلکی ستەم دیدە و بەرگری کردن لە بەرژەوەندیەکانیان خوازیارە کۆتایی بەژیانم بێنێنت با خوێنی من بۆ ئەوان بێت. سەرکەوتن بۆ راستی و دادپەروەری و گەلە.\nلە کاتی دەستگیرکردنمان مانم لە خواردن گرت تا ئازادیان کردین بۆ ئەوەی بزانین بۆ دەستگیر کراوین لەبەر ئەوەی هیچ تاوانێکمان بەرەوروو نەکراوە، دەرکەوت بە نایاسای حجز کرابوویین نەک دەستگیرکردن. ئێستاش تاوانایان نەدایەنە پاڵ. نا بۆ بێتوان دەستگیر کردن، نا بۆ وڵاتی تاکە کەس و بنەماڵە، نا بۆ ناعەدالەتی داد و کۆمەڵایەتی، نا بۆ دەستەمۆ و دەمکوتکردنی هاوڵاتیان نا بۆ وڵاتی بەکۆیلەکردن و هاوڵاتی کۆیلە، بەڵێ بۆ ئازدی بیراوڕا و تاک و کۆمەڵگە و ژن و مافی ژن مرۆڤ، بەڵێ بۆ ئاشتی و دادی دادوەری و کۆمەڵایەتی. نیشتمانێکی ئازاد بۆ گەلێکی ئازاد و سەربەرز، گەلی سەربەرز شایستەی وڵاتی سەربەخۆ و ئازادە.\nگرنگتر لە هەموو شت دەبێ هەوڵ و کەمپێین بۆ ئازادکردنی رۆژنامەنووس سوارەی مام مەحمود بەردەوام بێت کە لە گەڵ ئێمە دەستگیرا کرا تا ئازاد دەکرێت.\nزۆر و زۆر سوپاس بۆ هەمووتان\n➕ ئەم بابەتە لەلایەن: (هاوڕێ باخەوان)ەوە لە: May 21 2017 11:04AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 21 2017 11:05AM باشترکراوە


مردنى زۆرانبازه گه‌وره‌كه\nبۆچوون / بیروڕا :: 07/12/2017\nحوسیه‌كان زوو هه‌سیان به ترسناكیى دابه‌زینى عه‌لى عه‌بدوڵـڵا ساڵح سه‌رۆكى پێشوو كرد له‌و شه‌مه‌نده‌فه‌ره‌ى كه پێش سێ ساڵ له‌مه‌وبه‌ر تێیدا كۆیكردنه‌وه. زانییان ئه‌و په‌رده و سه‌رپۆشه‌ى لابرد كه كردوویانه‌ته پاساوێك بۆ ده‌ستبه‌رسه‌رداگرتنى ده‌وڵه‌تى یه‌مه‌ن و چاره‌نووسه‌كه‌ى. به دیارنه‌مانى ئیتر به‌رنامه‌كانیان ئاشكرا ده‌بن و به‌ره‌و دابڕانیان ده‌بات. نه‌مانى ئه‌و، هاوكێشه سه‌ربازى و سیاسى و خێڵه‌كیه‌كان ده‌گۆڕێت و ئه‌وانیش ده‌كاته میلیشیایه‌كى یاخى كه به پانتایى خاكى یه‌مه‌ن جێگه‌یه‌كى داڵده‌دان نادۆزنه‌وه. ئه‌م دابڕانه ناوخۆییه دابڕانى ده‌ره‌وه‌یشیان دووهێنده ده‌كات و ده‌بێته هۆى له‌به‌ریه‌كترازانى بازنه یه‌مه‌ن-ییه‌كه له پرۆژه ئیقلیمیه‌كه‌یاندا. هه‌ستیان به مه‌ترسیى جێهێشتنى شه‌مه‌نه‌فه‌ره‌كه كرد و به په‌له كوشتیان.\nئه‌گه‌ر هه‌سته‌وه‌ریى پێكهاته‌ى یه‌مه‌ن و به‌هاناوه‌چوونه ئه‌منى و سه‌ربازى و میلـلى و خێڵه‌كیه‌كانى ساڵح-مان له‌به‌رچاوگرت، ده‌رك به‌وه ده‌كه‌ین كه دیمه‌نى (كوشتنه‌كه‌ى) ره‌نگه له دیمه‌نه‌كانى پێشوو مه‌ترسیدارتر بێت. دیمه‌نى په‌تئاڵاندنه ملى سه‌دام حسێن له‌ناو خۆشحاڵیى ئاماده‌بواندا و دیمه‌نى گه‌نجانى لیبیا كه جه‌سته‌ى موعه‌مه‌ر قه‌زافى و پاشان لاشه‌كه‌ى دێنن و ده‌به‌ن و دیمه‌نى لوبنانیه‌كان كه لاشه‌ى ره‌فیق حه‌ریرى نادۆزنه‌وه چونكه بكوژه‌كانى سووربوون له‌سه‌ر پارچه‌پارچه‌كردنى.\nعه‌لى عه‌بدوڵـڵا ساڵح یارزانێكى ئاسایى سه‌ر هێڵى بوومه‌له‌رزه‌كانى یه‌مه‌ن نه‌بوو. چیرۆك و به‌سه‌رهاتى یه‌مه‌ن له كۆتایى هه‌فتاكانه‌وه چیرۆك و به‌سه‌رهاتى ئه‌ویشن و جێپه‌نجه‌ى ئه‌ویان پێوه‌یه. كاتێك له 1978 دا چووه كۆشكه‌وه وڵات له‌سه‌ر رووداوى كوژرانى دوو سه‌رۆك بوو له ماوه‌ى هه‌شت مانگدا، كه ئیبراهیم حه‌مدى و ئه‌حمه‌د غشمى بوون. ئه‌وه بۆ عه‌لى ساڵح خۆش بوو و به زه‌رده‌خه‌نه‌وه بیریده‌كه‌وته‌وه كه رۆژنامه‌ى (واشنتۆن پۆست) پێشبینیى ئه‌وه‌ى كردبوو ده‌سه‌ڵاته‌كه‌ى له شه‌ش مانگ زیاتر ناخایه‌نێت، كه‌چى له 2012 دا كۆشك جێدێڵێت، واتا دواى 34 ساڵ له‌و كاته‌وه‌ى كه ده‌چێته كۆشكه‌وه.\nیاریزانێكى ئاسایى سه‌ر شانۆى یه‌مه‌ن نه‌بوو. زۆرانبازێكى گه‌وره بوو. لێیده‌درا و لێیده‌دایه‌وه. بۆ گه‌رده‌لوول داده‌چه‌مى و پاشان بۆى هه‌ڵده‌ستایه‌وه. تۆپه‌كانى ده‌ته‌قاند و پاشان ناوبژیوانه‌كانى ده‌جووڵاند. له‌كاتى پێویستیشدا به په‌یوه‌ندییه‌كى ته‌له‌فۆنى نه‌یارێكى سه‌رسام ده‌كرد و ده‌یخسته دیالۆگ و گفتوگۆوه و پاشان ملى بۆده‌دا و په‌سه‌ندى ده‌كرد. كارته‌كانى ده‌سه‌ڵاتى له‌ناو ده‌ستى خۆیدا ده‌هێنا و ده‌برد، سندوقه‌كانى ده‌نگدان و ده‌زگاى ئه‌من و تۆپه قورسه‌كانى سوپا و له پێش هه‌موو ئه‌وانه‌یشه‌وه زانین و ناسینى قووڵى بۆ هێڵى چنراوى پێكهاته‌ى یه‌مه‌ن و ئاشتكردنه‌وه‌ى عه‌باى ده‌وڵه‌ت له‌گه‌ڵ عه‌باى خێڵه‌كاندا.\nساڵى 1986 له سه‌نعاوه چاودێریى ده‌كرد كه له عه‌ده‌ن چۆن (هاوڕێكان) (هاوڕێكان)یان تارومار كرد. هاوشێوه‌ى داڕووخانى دیوارى به‌رلین و یه‌كێتى سۆڤیه‌ت، یه‌مه‌نى باشور-یش له ساڵى 1990 دا خۆى هه‌ڵدایه باوه‌شى باكوره‌وه، به‌ته‌واوى وه‌ك چۆن ئه‌ڵمانیاى خۆرهه‌ڵات خۆى هاویشته ئامێزى دایكى نیشتمانه‌وه، بێگومان له‌گه‌ڵ جیاوازییه‌كانیاندا. چێژى شیرینى نازناوى (هێنانه‌دیى یه‌كگرتن)ى چه‌شت و به‌سه‌ركه‌وتوویى و دواى چوار ساڵ له‌و جه‌نگه گه‌ڕایه‌وه كه خه‌ریك بوو له‌ناوى به‌رێت.\nیه‌كه‌م راوێژكارى ئه‌م عه‌قید-ه سه‌لیقه و چاپووكیى خۆى بوون. به‌هره‌یه‌كى خۆڕسكى سیاسى و توانایه‌كى سه‌یرى بۆ هه‌ستكردن به مه‌ترسیه‌كان هه‌بوو. وازى له یاریه‌كه ده‌هێنا هه‌تا گه‌رم ده‌بوو و كاتێكیش ده‌گه‌یشته هێڵى سوور هێڵه‌كانى توندده‌كرده‌وه و كڵاوێكى ژه‌نراڵانه‌ى ده‌كرده سه‌رى. له ناوه‌وه‌یش هه‌ر وه‌ك ده‌ره‌وه، هاوپه‌یمانێكى ملكه‌چ نه‌بوو و نه‌یارێكى ئاسانیش نه‌بوو. له هه‌موو دۆخ و هه‌لومه‌رجه‌كاندا مامۆستاى هونه‌رى مانه‌وه بوو.\nعه‌لى ساڵ وه‌ك زۆرانبازێكى گه‌وره دیل و گیرۆده‌ى قه‌ده‌رى خۆى بوو، مانایه‌كى بۆ ژیانى خۆى له ده‌ره‌وه‌ى مه‌یدانى زۆرانبازیى نه‌ده‌بینیه‌وه. زیاد له‌جارێكم لێ بیستووه كه ده‌یگوت ماندووم. تامه‌زرۆى یاریكردنه له‌گه‌ڵ نه‌وه‌كانیدا دواى ئه‌وه‌ى سه‌رۆكایه‌تى سه‌قاڵیى یاریى رۆڵه‌كانى كرد. لێم بیستووه سه‌رسام بووه به ئه‌زموونى لوبنان كه سه‌رۆكێكى پێشوویان به ئازادیى له وڵاته‌كه‌یدا ده‌گه‌ڕێت له‌كاتێكدا پێشتر یه‌كه‌م پیاوى وڵات بووه. رۆژێكیان وتى ئیتر كاتى شكاندنى ئه‌و بنه‌مایه‌یه كه ده‌ڵێت سه‌رۆكه عه‌ره‌به‌كان كۆشكه‌كانیان جێناهێڵن ئیلـلا مه‌گه‌ر بۆ گۆڕ یان بۆ تاراوگه نه‌بێت. من به گومانێكى قووڵه‌وه گوێم لێده‌گرت. چونكه چیرۆكى ئه‌م پیاوه به ئاشكرا ئه‌وه روونده‌كاته‌وه كه عاشقى مانه‌وه‌یه‌تى له قووڵایى یاریه‌كه‌دا ئیتر با ئه‌وپه‌ڕى مه‌ترسیداریش بێت.\nئه‌وه‌ى عه‌لى ساڵح بناسێت ده‌زانێت كه ئه‌م پیاوه هه‌رگیز دیمه‌نى سه‌دام حسێن-ى به‌هه‌ڵواسراوى پێخۆش نه‌بوو و به تۆڵه‌سه‌ندنه‌وه‌ى ده‌زانى نه‌ك دادوه‌رى و ره‌وایى. ئه‌و دیمه‌نه‌ى به‌لاوه نوقڵانه‌ى به‌د-ى و شووم-ى بوو، وه‌ك چۆن به‌لاى موعه‌مه‌ر قه‌زافى-یشه‌وه وابوو كه ده‌یوت:"كاتێك ریشى دراوسێكه‌تیان تاشى ده‌بێت تۆیش ریشت ته‌ڕكه‌یت بۆ تاشین". له‌گه‌ڵ ئه‌وه‌یشدا چێژى له ئاماده‌بوونى له ناوه‌ڕاستى شه‌ڕه‌كاندا ده‌بینى و ته‌نانه‌ت كاتێك جه‌سته‌یشى سووتا حه‌ز و خولیاى بۆ یارییه‌كه هه‌ر نه‌سووتا و سووتاویه‌كانى له‌شى تیماركرد و گه‌ڕایه‌وه بۆ مه‌یدانى زۆرانبازییه‌كه. ئه‌و ساته‌یش كه ناچاربوو كۆشك جێبێڵێت مكوڕبوو له‌سه‌ر پاراستن و هێشتنه‌وه‌ى رۆڵى خۆى وه‌ك ئه‌و زۆرانبازه گه‌وره‌یه‌ى كه ناكرێت له‌بیربكرێت و سڕینه‌وه‌ى قورس و زه‌حمه‌ته.\nچیرۆكى عه‌لى عه‌بدوڵـڵا ساڵح له چیرۆكى پێكداچوو و تێكچڕژاوى چوار گرێى رابردووى یه‌مه‌ن جیانابێته‌وه. ئه‌و دیارترین ته‌وه‌رى ئه‌م مه‌سه‌لانه‌بووه، بۆیه به ونبوون و دیارنه‌مانى، وه‌رزێكى تازه له‌م كاره‌ساتانه ده‌ست پێده‌كات. كێ چوزانێت ره‌نگه خوێنى ئه‌و، گه‌مارۆى حوسیه‌كان بدات ئه‌گه‌ر شه‌رعیه‌ت و جه‌ماوه‌رى (كۆنگره‌ى گشتیى میلـلى) یه‌كیانگرت و خێڵه‌كان كه‌وتنه‌خۆ و ئه‌وه‌یان ره‌تكرده‌وه كه حوسیه‌كان ره‌نگى خۆیان به‌سه‌ر وڵاتدا بسه‌پێنن و پێگه‌ى دێرینى ئه‌م وڵاته له عروبه‌تى خۆیدا، بگۆڕن.\nله ساڵى 2009 دا له عه‌لى ساڵح-م پرسى كه ئاخۆ حوكمڕانیى یه‌مه‌ن قورسه؟ وه‌ڵامیدامه‌وه:"حوكمڕانیى یه‌مه‌ن وه‌ك ئه‌وه‌یه سه‌ما له‌سه‌ر سه‌رى مار بكه‌یت". دواى ساڵێك هه‌مان پرسیارم لێكردووه. وتى:"هیچ شتێك نه‌گۆڕاوه ته‌نیا ماره‌كان گۆڕاون بۆ تووله‌مار".\nئێره ناوچه‌ى كتوپڕه چاوه‌ڕواننه‌كراوه‌كان و تۆقێنه‌ره سامناكه‌كانه. ته‌نانه‌ت با-یش غه‌در و ناپاكى له شاره‌زا و با-ناس ده‌كات. ئه‌مجاره‌یان گه‌وره‌ى زۆرانبازه‌كان كه‌وت و ماره‌كان پێیانه‌وه‌دا.


لە زیادكردنێكی ئاشكرادا پارەیەكی خەیاڵی بە بوتڵێك ویسكی دەدرێت\nبەهۆی دەگمەنی و كۆنی و ئەو ڕێگا دەگمەن و تایبەتەی پێی دروستدەكرێت\nپێشتر چەندین جار بیستومانە تابلۆی هونەری جۆراوجۆر بە بڕە پایەكی خەیاڵی لە زیادكردنەكاندا دەفرۆشرێت، بەڵام فرۆشتنی بوتڵێك ویسكی بە نرخێكی خەیاڵی كارێكی زۆر دەگمەنە، كەواتە هۆكارەكەی چییە و نرخەكەی چەندە؟\nبوتڵێك ویسكی كە قەبارەكەی 0.75 لیترە و خواردنەوەی ماكالان (Macallan)ی كحولی تیایە بە ملیۆنێك جونەی ئیستەرلینی (واتە نزیكەی ملیۆنێك و 157 هەزار یۆرۆ) فرۆشرا، وەك ئەوەی سایتی (شتیرن)ی ئەڵمانی بڵاویكردوەتەوە.\nلە پایزی 2019ش بوتڵێكی دیكەی ویسكی هەمان جۆر كە بۆ ماوەی 60 ساڵ لە بەرمیلێكدا هەڵگیرابوو دوای دروستكردنی لە ساڵی 1926 بە نزیكەی یەك ملیۆن و نیو جونەی ئیستەرلینی فرۆشرا.\nئەم جۆرەی ویسكی بە خواردنەوەیەكی كحولی پیرۆز دادەنرێت لەلایەن خولیایانی ویسكییەوە. لە ساڵی 1986 نزیكەی 40 بوتڵ لە بەرمیلێكی ئەم جۆرە ویسكییە پڕكرا، تەنها 14یان هەڵگری ناونیشانی (Fine-and Rare)ە كە واتای (بەرز و دەگمەن) دەدات.\nشارەزایان دەڵێن، بوتڵە ویسكییەكە ئەم بەها بەرزەی هەیە بەهۆی دەگمەنی و كۆنی و ئەو ڕێگا دەگمەن و تایبەتەی پێی دروستدەكرێت.\nئەم خواردنەوە ڕۆحییە لە چوارچێوەی كۆمەڵێكدایە كە لە سێ هەزار و 900 بوتڵ پێكدێت و لەلایەن ڕیچارد گۆدینگ-ی سەرمایەداری ئەمریكییەوە كۆكراونەتەوە، گۆدینگ چەندین جار گەشتی بۆ سكۆتڵەندا كردووە و بوتڵی هاوشێوەی لە نزیكەی سەرجەمی كارگەكانی دڵۆپاندنی ویسكی كڕیووە.\nسەرمایەدارە ئەمریكییەكە زیاتر لە هەزار و 900 بوتڵی خستووەتەڕوو و بە كردەیش بەشی یەكەمی ئەم كۆمەڵەیەی لەماوەی نزیكەی ساڵێكدا لە زیادكردنی گشتیدا فرۆشتووە.\nسێ هۆکار میلانیان لە لوتکەی کالچیۆ هێنایە خوارەوە\nپەنتاگۆن لە کات و شوێنی گونجاودا وەڵاممان بۆ هێرشەکانی سەر عەین ئەسەد دەبێت\nفۆربس ناوی گەنجترین 15 ملیاردێرەکانی جیهان بڵاودەکاتەوە\nگۆڤاری “فۆربس”ی ئەمریکی ناوی 15 گەنجترین ملیاردێرەکانی جیهان، کە تەمەنیان لەخوار 40 ساڵەوەیە بۆ ساڵی 2021 بڵاودەکاتەوە، لەو…\nهۆندا “كەمامە”یەكی تایبەت بە لەناوبردنی ڤایرۆسی ناو ئۆتۆمبێل دادەهێنێت\nلەڕێی “كەمامە”وە كۆمپانیای هۆندای ژاپۆنی تایبەت بە دروستكردنی ئۆتۆمبێل بەڵێنی لەناوبردنی زیاتر لە 99.8%ی ڤایرۆسەكان دەدات. داهێنانێكی نوێیە،…\nعێراق.. ڕێگری لە بەقاچاخبردنی دەیان جۆر باڵندەی دەگمەن كرا\nدەستەی گومرگی عێراقی ئاشكرایكردووە، هەوڵێكی بەقاچاخبردنی دەیان جۆر باڵندەی دەگمەنیان لەڕێی دەریاوە پوچەڵ كردووەتەوە. لە ڕاگەیەندراوێكدا ئەمڕۆ پێنجشەممە…\nبەرزترین زەڕافەی جیهان چووە کتێبی گینسەوە\nئینسایکلۆپیدیای گینس بۆ ژمارە پێوانەییەکان بەرزترین زەڕافەیان تۆمارکرد، کە باڵای پێنج مەتر و 70 سانتیمە. گینس، لە ماڵپەڕی…


📝 بروسکەی ماتەمینیی رێکخراوی سورایا بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 3 2018 4:13PM\n02-04-2018 [ زۆرتر... 👁] ✖ ✖ 0 0 ✔ 89% ✍ ن.ئـ. 3-4-2018 16:13:30\n📝 بروسکەی ماتەمینیی کۆمەڵەی کارسازی خانمانی کوردستانی بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 3 2018 4:18PM\n02-04-2018 [ زۆرتر... 👁] ✖ ✖ 0 0 ✔ 89% ✍ ن.ئـ. 3-4-2018 16:18:12\n📝 پرسەنامەی باپیر کامەلا، سکرتێری گشتیی پارتی کرێکاران و رەنجدەرانی کوردستان بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 10:20PM\n02-04-2018 [ زۆرتر... 👁] ✖ ✖ 0 1 ✔ 89% ✍ ن.ئـ. 4-4-2018 22:20:02\n📝 پرسەنامەی باڵیۆزی رووسیا لە بە‌غداد بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 10:36PM\n03-04-2018 [ زۆرتر... 👁] ✖ ✖ 0 1 ✔ 95% ✍ ن.ئـ. 4-4-2018 22:36:50\n📝 پرسەنامەی بەرپرسی رەوەندی کوردی لە رووسیای فیدراڵ بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 10:15PM\nبۆ رێزدار نێچیرڤان بارزانی، سەرۆکی حکومەتی هەرێمی [ زۆرتر... 👁] ✖ ✖ ✖ 0 1 ✔ 95% ✍ ن.ئـ. 4-4-2018 22:15:30\n📝 پرسەنامەی پارتی دیموکراتی تورکمانی کوردستان بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 10:17PM\n03-04-2018 [ زۆرتر... 👁] ✖ ✖ 0 1 ✔ 89% ✍ ن.ئـ. 4-4-2018 22:17:35\n📝 پرسەنامەی پەرلەمانی کوردستان بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 3:34PM\nبۆ بەڕێز نێچیرڤان بارزانی، سەرۆکی حکومەتی هەرێمی ک [ زۆرتر... 👁] ✖ ✖ ✖ 0 0 ✔ 95% ✍ ن.ئـ. 4-4-2018 15:34:05\n📝 پرسەنامەی حاجی شێخ سدیق شیلەخانی بۆ کۆچی دوایی دلۆڤان ئیدریس بارزانی بەڵگەنامەکان\n📅 کاتی تۆمارکردن Apr 4 2018 10:25PM\n03-04-2018 [ زۆرتر... 👁] ✖ ✖ 0 1 ✔ 89% ✍ ن.ئـ. 4-4-2018 22:25:13


شێركۆ جەودەت؛ حكومەتی هەرێم 500 ملیۆن دۆلاری لە توركیا قەرزكردووە - هيوای کۆرد\nHome » هەواڵ » کوردستانی » شێركۆ جەودەت؛ حكومەتی هەرێم 500 ملیۆن دۆلاری لە توركیا قەرزكردووە\nشێركۆ جەودەت؛ حكومەتی هەرێم 500 ملیۆن دۆلاری لە توركیا قەرزكردووە\nin کوردستانی, هەواڵ 10/16/2020\t0\nسەرۆكی فراكسیۆنی یەكگرتووی ئیسلامی لەپەڕلەمانی كوردستان ڕایدەگەیەنێت ، دەسەڵاتی حكومەت بەكاردەهێنرێت بۆ گەندەڵی كە ئەمە سەروەت و سامانێكی زۆر دەبات، كە ئەگەر ئەمە نەبووایە ڕەنگە پێویستیشیان بە پارەی بەغدا نەدەبوو، دەشڵێت،”وزیری دارایی پێی ووتین ،كە حكومەت چووە 500 ملیۆن دۆلاری لە توركیا قەرزكردووە بەڕەزامەندی توركیا دواتر دەبێت بیداتەوە”.\nڕاشیگەیاندووە، دەسەڵاتی حكومەت بەكاردەهێنرێت بۆ گەندەڵی، كە ئەمە سەروەت و سامانێكی زۆر دەبات و بەهەدەری دەبات لە هەرێمی كوردستاندا، ئەگەر ئەمە نەبووایە ڕەنگە پێویستیشیان بە پارەی بەغدا نەدەبوو بۆ دابەشكردنی مووچە.\nبەغدا توركیا شێركۆ جەودەت فەرمانبەران مووچە هەرێم\t2020-10-16\nTagged with: بەغدا توركیا شێركۆ جەودەت فەرمانبەران مووچە هەرێم


ڕۆڵی ئەمریکا لە ڕووداوەکانی گۆڕەپانی ئەلتیونەی لوبنان - Mehr News Agency\nAP ١٤٠٠ Mehr ٢٤ ١٢:١٩\nNews Code 39608\nئاژانسی هەواڵی مێهر، گرووپی نێودەوڵەتی: ڕووداوەکانی ڕۆژی پێنجشەممەی لوبنان کە تێێدا ژمارەیەک لە ناڕازیان بە سیاسی کاری دادوەری دۆسیەی تەقینەوەکەی بەیرووت شەهید بوون، سیناریۆیەکی نوێ و لە پێشەوە پلان بۆ داڕێژراوە کە هەوڵ دەدات سەقامگیری مانگی ڕابردووی ئەو وڵاتە تووشی کێش بکات.\nئامانجی سەرەکیی، گوشاری کۆمەڵایەتی لەسەر لاشەی ڕای گشتی لوبنانە تا لە ئەو ڕێگاوە بەرەی بەرخۆدان لاواز ببێتەوە و لە ئەنجامدا شوێنگەی دەوروبەری ئیسرائیل لە ئاسایشدا بێت.\nکارنامەی جەعجەع، ڕەش و پڕە لە تیرۆر و خوێنڕشتن و دەوڵەتی لوبنان نابێت ئیزنی سەربزێوی بداتە ئەو کەسە.\nهاتنی حزبوڵلا بۆ ناو هاوکێشەی ئابووری و چارەسەری قەیرانی سووتەمەنی و هەروەها سەقامگیری تاڕادەیەکی دەوڵەت بە هەڵبژاردنی نەجیب میقاتی وەکوو سەرۆک وەزیران، بەرەو گۆڕانی هاوکێشەی سیاسی چووە پێشەوە کە هۆکاری بنەڕەتی دروست بوونی قەیرانی دارایی و داڕمانی ئابووری لە ئەو وڵاتە بوون.\nزۆربەی ئەو لایەنە سیاسیانە کە هۆکاری قەیرانە ئابوورییەکان و کەم بوونەوەی بڕی پارەی نەتەوەیی لوبنان بوون هەر لە ئەو هۆکارە بۆ هاندانی خەڵکی لوبنان و دواتر هاندانیان بۆ ناڕەزایەتی دژی بەرخۆدان کەڵکوەردەگرن. باڵوێزخانەی ئەمریکا لە بەیرووتیش ڕۆڵی هەماهەنگی و بەرێوەبەرایەتی ئەو ڕووداوانەی لە ئەستۆیە. ئاڵبەت ئەو بابەتە بەس تۆمەت یان شرۆڤەیەکی سیاسی نییە چونکوو بەڵگەکان، پێوەندی لایەنە دژبەرەکانی بەرخۆدان لەگەل باڵوێزخانەی ئەمریکا ئاشکرا دەکات.\nعەدنان مەنسوور وەزیری دەرەوەی پێشووی لوبنان لە شرۆڤەی هۆکارکانی ڕووداوەکانی ڕۆژی پێنجشەممەی ولبنان لە گفتوگۆ لەگەڵ مێهر لە سیاسی کاری دادوەری ئەو دۆسیە باسی کرد و هەرهوە اسەمیر جەعجەعی وەکوو کەساێک ناولێبرد کە دەیەوێت لوبنان بباتە لێواری ڕووخانەوە. ناوبراو هەروەها وتیشی کە جەعجەع نوێنەری خەڵکی لوبنان نییە و هیچ پێگەیەکی لە نێویاندا نییە.\nناوبراو بە جەخت لەسەر سەربەخۆیی دەزگای دادوەری لوبنان وتی کە دەزگای داد ئەبێ لە لوبنان ئازاد بێت. ناوبراو درێژەی دا کە دزە لە دەزگای دادوەری دەتوانێت ڕێگر بێت لە سەربەخۆیی دەنگ و بڕیاری دادوەرانە و ئەوەش لە بەرژەوەندی لوبنان نییە.\nلە قسەی بەرپرسانی ئەمریکی و ئەندامانی کونگرە دەردەکەوێت کە باڵوێزخانەی ئەمریکا لە ئەو ڕووداوە ڕۆڵی هەیە بەڵام لوبنان بە هیچ لەونێک ناچێتە شەڕی ناوخۆییەوە.\nناردنی سووتەمەنی ئێران بۆ لوبنان


ئەپێکی مۆبایل بۆ بەرگری لە دووگیانبوون ساز کرا | ڕێکخراوەی زانستی فەرهەنگیی هۆژان\nگەلاوێژ ۲۲, ۲۷۱۸ گەلاوێژ ۲۷, ۲۷۱۸ Hojan ئەندازیاری, ئەندازیاری و تەکنۆلۆژی, تەندروستی و زیندەورناسی, هەواڵ و زانیاری 0\nئەپێکی مۆبایل بۆ بەرگری لە دووگیانبوون ساز کرا\nئەپێکی مۆبایل کە بۆ بەرگری لە منداڵبوون بە کار دێت، وەک یەکەم ئەپ توانی مۆڵەتی فرۆش لە بەڕێوەبەرایەتیی خۆراک و دەرمانی ئەمریکا وەربگرێت.\nئەپەکە کە بە Natural Cycles ناسراوە، لە ڕاستیدا وەشانێکی های-تێک لە میتۆدی ڕیتمە کە بە ئاگاداریی لە دووگیانبوونیش دەناسرێت. ئەم ئەپە ئەلگۆریتمێک بە کار دەهێنێت کە ئەو ڕۆژانە دەستنیشان دەکات کە لە مانگێکدا ئەگەری ئەوە هەیە ژنێک دوو گیان ببێت. ژنەکان دەبێت لە کاتانەدا یان خۆ لە جووتبوون بپارێزن یان بەرگرێک وەک کاندۆم بە کار بهێنن.\nپێویستە کە ژنەکان هەموو ڕۆژێک پلەی گەرمیی لەشیان لە بەیانیدا بپێون و دەرەنجامەکەی بدەن بە ئەپەکە. بەم دراوەیە و هاوکات زانیاریی سووڕی مانگانە و ئەوەی کە تا چەند ماوە تۆوی پیاو دەتوانێت ببێتە هۆی دوو گیانە بۆ دەستنیشانکردنی ئەگەری دووگیانی بە کار دێت. بەپێی بەڕێوەبەرایەتیی خۆراک و دەرمانی ئەمریکا لە مانگدا بە گشتی ژنێک لە چوار یان پێنج ڕۆژدا دەتوانیت دوو گیان بێت.\nکۆمپانیای بەرهەمهێنەری ئەپەکە، توێژینەوەکەی لەسەر ١٥٥٧٠ ژن بۆ ماوەی هەشت مانگ ئەنجام داوە. ئەگەر کەسێک بە دروستی ئەپەکە بە کار بهێنێت ئەگەری دووگیانبوونی لە ساڵێکدا ٢ لە سەدە، بەڵام ئەگەر بە تەواوەتی چۆنیەتیی بەکارهێنانی ئەپەکە لەبەر چاو نەگرێت ئەگەری دووگیانی بەرز دەبێتەوە بۆ ٧ لە سەد.\nبەپێی ناوەندەکانی کۆنترۆڵی نەخۆشی و بەرگری، حەب (قورس)ەکانی بەرگری، ئەگەر بە شێوەی ئاسایی بە کار بێن، مەترسیی دووگیانبوونی بەکارهێنەرانیان ٩ لەسەدە. ئەمە واتا وردبینیی ئەپەکە زۆر لە شێوازە کۆنەکانی بەرگری باشترە.\nئەپەکە دەڵێت کە، بە شێوە مامناوەندی بۆ هەر کەسێک لە مانگدا دە ڕۆژ وەک “ڕۆژی سوور” دیاری دەکرێت کە لەو ڕۆژانەدا نابێت سێکس بکرێت یان کاندۆم بە کار بێت. بیست ڕۆژەکەی تر وەک “ڕۆژی سەوز” دیاری دەکرێت و دەتوانن بێکێشە سێکس بکەن. لە سەرەتادا تا ئەپەکە زانیاریی سووڕی مانگانەی پێدەدرێت لەوانەیە ژمارەی ڕۆژە سوورەکان زیاتر بێت بەڵام دواتر کەم دەبێتەوە. کۆمپانیاکە ئەم ئەپە بۆ ژنانی تەمەنی ٢٠ تا ٤٠ ساڵ پێشنیار دەکات کە پەیوەندییەکی سەقامگیریان هەیە و لە بەکارهێنانی کاندۆمیش لە ڕۆژە دەستنیشانکراوەکاندا کێشەیان نییە و دەتوانن بەیانیان پلەی گەرمیی لەشیان بدەن بە ئەپەکە.\nدروستکردنی ئامێرێکی نوێ بۆ گوێگرتن لە وەڵامدانەوەی مێشک\nدروستکردنی ئامێرێکی نوێ بۆ گوێگرتن لە وەڵامدانەوەی مێشک ئەمساڵ پێشتر، توێژەران لە بریتانیا پیشانیان دا…\nمیکرۆسکۆپێکی ڕیکۆردشکێنی نوێ بۆ وێنەگرتن لە ئەتۆم\nمیکرۆسکۆپێکی ئەلەکترۆنی پەرەی پێدراوە کە دەتوانێت بە ڕێزڵوشنی بەرزتر لە شێوازەکانی پێشووتر، وێنە بەرهەم بهێنێت…


چۆن خوێندنەوەی دەق - قەڵەم\nچۆن خوێندنەوەی دەق\nتاریخ ایجاد در دوشنبه, 10 تیر 1398 10:15\nگۆران دەڵێ لەو ناوە هەر هاڕەی هەیاسەی تۆ نایەت نەک هەناسە. هەیاسە لە هەمبانە بۆرینەی هەژاردا بەم شێوەیە هاتووە "کەمبەرەی زێڕ و زیو". سەبارەت بە هاڕەیش لە هەمان سەرچاوەدا هاتووە "نەعرەتە" کە پێدەچێ زیاتر "دەنگی زل و گەورە" دروستتر بێت هەتا نەعرەتە. سەبارەت بە بەکارهێنانی 'هاڕە' دەزانین کە بۆ وێنە دەگوترێ هاڕەی ماشین، هاڕەی بۆمب، هاڕەی دێت (واتا دەبەنگە) و شتی تریش.\nلەم رۆژانەدا گوێم لە گۆرانیی 'باخچەی پاشا' کە شێعری 'گۆران' ی شاعیرە و لە وتنی عومەر دزەییە دەگرت. پێش گوتنی گۆرانییەکە، کەسێک شیعرەکە بە دیکلەمە دەخوێنێتەوە، بە دەنگێکی زوڵال و خۆش دەست پێدەکا تا دەگاتە دێڕێک کە بە هەڵەخوێندنەوەی راتدەچڵەکێنێ. کاکی خوێنەر بەوپەڕی هەست و هەڵچوونی دەروونییەوە دەلێ "لەو ناوە هەر هاڕەی هەناسەی تۆ نایەت!" بێ گومان خوێنەر یان گوێگری ورد دەستبەجێ لە هەڵەکە تێدەگا، گەر تەنانەت شیعرەکەی گۆرانی مەزنیشی نەخوێندبێتەوە. بەڵام پرسیار ئەوەیە ئەم برا بەڕێزە لە کوێ دەقی ئەم شیعرەی دەستکەوتووە؟ کێ بۆی نووسیوەتەوە؟ خۆی یان کەسی تر؟ یاخود دەکرێ چاپخانەیەک ئەم شیعرەی بەم شیوەیە لە چاپدابێت؟ ئەم پرسیارانە و گەلێک پرسیاری تریش.\nبەڵام با بچینەوە سەر خودی شیعرەکە.\nکاتێک کاکی خوێنەری شیعرەکە دەڵێ هەناسەی دلبەڕ هاڕەی دێت، بە چ واتایەک دێت؟ بۆ وێنە ئەمە بەو مانایە کە یانی دلبەر نەخۆشی ئاسمی هەیە و وەها بە زەحمەت هەناسە دەکێشێ کە هاڕەی دێت! یان دلبەر بە ئەنقەست دەنگی گەورە لە کاتی هەناسە کێشاندا لەخۆی دەردەهاوێ بۆ قۆستنەوەی سەرنجی ئاشق، بەڵام ئیستاکە بە هەر هۆیەک ئەمەی لەبیرچووەتەوە!\nکەواتە هاڕەی هەناسەی ئەو نایەت، بە گشتی یانی ئەوە بۆ ئەو نەخۆش نەماوە و چاک بووەتەوە!؟ گلەییەکی ئاشقانە و پڕ لە هەستی مرۆڤانە.\nئەم شێوازە دیکلەمەیە نیشانی دەدات، پێش دیکلەمەکە، شیعرەکە نەخوێنراوەتەوە و بیر لە ماناکانی ناوی نەکراوەتەوە. یان رنگە کاکی خوێنەر چونکە لە رێگای گۆرانییەوە ئەمەی لەوە پێش بیستووە، لای وابووە کە بەڵێ زۆر لەوە پێش تێیگویشتووە و چیدی پیویست ناکا سەر خۆی پێوە بێشێنێ!\nبەم شێوەیە شیعری گۆران دەبێ بە قوربانیی خۆدەرخسنێکی ساکارانەی کەسێکی سینگ پێشخەر. بەم شێوەیە مانا لە دژی خۆی هەڵدەگەرێتەوە و، رێک پێچەوانە دەبێتەوە و شیعر خیانەتی پێدەکرێ'.\nکەسیش وەڵامدەر نیە،... کەس!


سه‌نته‌ری نینا له دوو ڕۆژی پڕ زانیاری و به‌سود له‌چه‌ند خولێکدا له‌لایه‌ن یەکێتی شه‌ڵته‌ره‌کانی سویده‌وه!  – IKKR\nسه‌نته‌ری نینا له دوو ڕۆژی پڕ زانیاری و به‌سود له‌چه‌ند خولێکدا له‌لایه‌ن یەکێتی شه‌ڵته‌ره‌کانی سویده‌وه! \nسه‌نته‌ری نینا له دوو ڕۆژی چڕوپڕ له خولی جیاواز سه‌باره‌ت به هه‌ندێک له‌و گرفته کۆمه‌ڵایه‌تیانه‌ی که کاری له‌سه‌ر ده‌که‌ین، کە رێکخرابوو له‌لایەن یەکێتی شه‌ڵته‌ره‌کانی سویده‌وه UNIZON  له ڕۆژه‌کانی 10-11ی مارسی 2018 له ستۆکهۆڵم!\nپشتیوانی و پاراستنی منداڵان له شه‌لته‌ره‌کاندا.\nپشتیوانی له گه‌نجانێک که سێکس ده‌که‌ن بۆ وه‌رگرتنی به‌رامبه‌رێک (پاره یان هه‌ر شتێکیتر).\nهه‌راسانکردنی سێکسی له شوێنی کار.\nچۆنیه‌تی کارکردن سه‌باره‌ت به سه‌رزه‌نشت و پێشداوه‌ری به‌رامبه‌ر به حاڵه‌ته‌کانی توندوتیژی له شه‌ڵته‌ره‌کاندا.\nسۆشیال میدیا و کاریگه‌رییه‌کانی.\nده‌سه‌ڵاتی زمان له توندوتیژیدا.


👁 This item has been viewed 8,561 times\n📊 195 حاڵەتی خۆکوژیی لە شاری مەهاباد ڕووی داوە Statistics and Surveys\n📅 Added on Nov 29 2018 3:14PM\n👁 This item has been viewed 2,666 times\nئاژانسی کوردپا: لە شەش مانگی یەکەمی ئەمساڵدا، 195 [ More... 👁] ✖ ✖ 0 1 ✔ 99% ✍ H.B. 29-11-2018 15:14:29\n📊 200 هەزار کەس لە هەرێمی کوردستان بێکارن Statistics and Surveys\n📅 Added on Oct 11 2017 9:38AM\n👁 This item has been viewed 4,678 times\nبەرپرسێکی وەزارەتی کار و کاروباری کۆمەڵایەتی لە هە [ More... 👁] ✖ ✖ 0 1 ✔ 99% ✍ H.B. 11-10-2017 9:38:17\n📊 235 هەزار و 888 کەس لە زیندانەکانی تورکیادان Statistics and Surveys\n📅 Added on Feb 9 2018 11:15AM\n👁 This item has been viewed 3,437 times\nبەڕێوبەری گشتی زیندان و گرتوخانەکانی تورکیا رایگەی [ More... 👁] ✖ ✖ ✖ 0 1 ✔ 93% ✍ S.E. 9-2-2018 11:15:13\n📊 27 ژن لەماڵی داڵدەدانی هەڕەشەلێکراوی سلێمانین Statistics and Surveys\n📅 Added on Jul 24 2019 9:33PM\n👁 This item has been viewed 1,435 times\nئەمساڵ 110 ژن و 30 منداڵ روویان لە ماڵی داڵدەدانی [ More... 👁] ✖ ✖ ✖ 0 1 ✔ 85% ✍ J.O.E. 24-7-2019 21:33:47\n📊 27 هەزار کەس لە کوردستان ژنی دووەم و سێیەمیان هێناوە Statistics and Surveys\n📅 Added on Dec 11 2018 1:05PM\n👁 This item has been viewed 1,791 times\nدانانی چەند مەرجێک بۆ فرەژنی نەبووە رێگر لەبەردەم [ More... 👁] ✖ ✖ 0 1 ✔ 99% ✍ N.I. 11-12-2018 13:05:32\n📊 27 کەس لە هەولێر خۆیان دەکوژن Statistics and Surveys\n📅 Added on Apr 24 2015 9:10AM\n👁 This item has been viewed 6,458 times\nئەگەر ئەو کارەساتە بەمشێوەیە بەردەوام بێت تاوەکو ک [ More... 👁] ✖ ✖ ✖ 0 0 ✔ 66% ✍ H.B. 24-4-2015 9:10:29\n📊 275 رێکخراوی نێودەوڵەتی لەهەرێم لەسەر پرسی مافی مرۆڤ کار دەکەن Statistics and Surveys\n📅 Added on May 15 2017 5:03PM\n👁 This item has been viewed 4,164 times\nدواڕۆژ، کۆچەر عەلی بەرپرسی فەرمانگەی رێکخراوە ناح [ More... 👁] ✖ ✖ ✖ 0 0 ✔ 89% ✍ H.B. 15-5-2017 17:03:57\n📊 347 ژن گیانیان لە دەستداوە Statistics and Surveys\n📅 Added on Dec 11 2013 2:30PM\n👁 This item has been viewed 7,834 times\nخەندان رەهێل سەمەد لە چوارچێوەی بڵاوکردنەوەی ئاما [ More... 👁] ✖ ✖ ✖ 0 0 ✔ 79% ✍ H.B. 11-12-2013 14:30:39


پەیەدە: ئەم ئامادەنە رووبروویێ ئەنەکەسێ ببین - دارکا مازی\nپەیەدە: ئەم ئامادەنە رووبروویێ ئەنەکەسێ ببین\nبەردەڤکا پارتیا یەکیتیا دەمۆکراتیک (پەیەدە) و ئەنداما کۆمیتەیا دانووستاندنانا شاندێ پارتیێن یەکتیا نیشتمانییا کورد (پەیەنەکە) سەما بەکداش راگھاند کو ئەو ئامادە نە رووبروو ئاستەنگێن ل بەر دیالۆگا کوردی-کوردی ل گەل بەرپرسێن ئەنجومەنا نشتمانییا کورد ل سووریێ (ئەنەکەسێ) گۆتووبێژ بکەن.\nبەردەڤکا پەیەدێ و ئەنداما شاندا دانووستانکارا پەیەنەکێ سەما بەکداش، د جڤینا لگەل رەوشەنبیران دا داخواز ژ ئەنەکەسێ کر، رووبروو تەڤلی دیبەیتەکێ ببن و ئاستەنگێن دیالۆگا خوە ب ئاشکەرا گۆتووبێژ بکەن.\nسەما بەکداش ئاشکەرا کر، تەڤی زەحمەتیێن دانووستاندنان لێ گاڤێن باش ھاتنە ئاڤێتن و پێویستە ئەو بەردەوامن.\nحکوومەتا ھەرێما کوردستانێ و ئامەریکا سەرپەرەشتیا دانووستاندنان دکەن و ھەولا نێزیکرنا ئالیان ددەن، لێ ئەڤە دەمەکە ئەڤ دانووستاندنە راوەستیانە و ئاستەنگێن ل پێش ئەنجامدانا جڤینا راستەراست د ناڤبەرا ئەنەکەسێ و پەیەنەکێ نەھاتنە چارەسەرکرن.\nئەنەکەسە داخوازا گەرەنتیێ دکەت و دبێژیت، پێویستە سەرکردەیێن رێڤەبەریا خوەسەر و پەیەدێ دەست ژ زمانێ توند بەردن. لێ پەیەنکە ژی دبێژیت کو ئەنەکەسێ بەهانەیان دروست دکەت و دبێژیت، ئەو بوویە سەدەما راوەستاندنا دانووستاندنان و نابیت ئەو مەرجێن خوە دانیت و دڤێت بێ شەرت و مەرج بهێتە سەر مێزا دانووستاندنێ.\nبەردەڤکا پەیەدێ سەما بەکداش بال کشاندە سەر بەردەوامی و سەرخستنا دانووستاندنێن ئەنەکەسێ و پەیەنکێ و گۆت: “ئەم دخوازین کۆمجڤینێن ب ڤی رەنگی چێببن کو کەسایەتێن ژ جڤاکا مە و رەوشەنبیر و سەربخوە و ئەم و برادەرێن مەیێن ئەنەکەسێ ژی ئامادە بین. بلا ئەم رحەت بین و ھەرکەس ھەر تشتی ببێژیت و بلا رەخنەیێن خوە بکەین. ئەگەر ھەردو لایەن ئامادە بن و پرس بهێتە کرن ھەر تشت دێ زەلال بیت. ھەرکەس گرنگیا دیالۆگا کوردی-کوردی دزانیت. ھەروھا ھەرکەس ژی دزانیت ئەم وەک کورد دیرۆکا خوە دا حەتا نھا پارچە پارچە ماینە و مە مافێن خوە بدەست نەخستینە. راستە زەحمەتیێن دیالۆگا کوردی-کوردی ھەبوون و دێ ھەبن ژی، لێ ئەز دبێژم گاڤێن باش ھاتنە ئاڤێتن. تەڤی زەھمەتیان مە گاڤێن دەستپێکێ 90% ئاڤێتنە.”\nبەکداش ببیر خست کو ل سەر لێڤەگەرا سیاسی یا کوردی ل رێکەفتن کربوو و گۆت: “مە مژارا کو ئەڤ لێڤەگەرا سیاسی یا کوردی دێ چاوا ل پاشەرۆژا سووریا دا مافێ گەلێ کورد بپارێزیت و دێ خەباتێن وێ چ بن یەکئالی کربوو. مە مژارا رێڤەبەریا خوەسەر ژی 90 ژ سەدێ ب داوی کربوو و یەک خال مابوو ئەو ژی شێوازێ بەشداربوونا برادەرێن مە یێن ئەنەکەسێ بوو.”


ئه‌و ژنانه‌ی به خۆشه‌ویستی و خوێن له ژووره‌كانیانه‌وه بوونه ده‌سه‌ڵاتدار\n02:30 - 06/06/2019\nئه‌و ژنانه‌ی به خۆشه‌ویستی و خوێن له ژووره‌كانیانه‌وه بوونه ده‌سه‌ڵاتدار\nئه‌گه‌ر گه‌مه‌كردن به عه‌رش و ململانێكان خۆشترین یاری پادشاكان بووبێت، ئه‌وا ده‌بێت به درێژایی مێژوو ئه‌و ژن و كچانه له بیر نه‌كه‌ین كه به‌شداری ئه‌و ململانێیان كردووه. زۆرێك له‌وان له ژووره‌كانیانه‌وه كاروباری وڵاتیان به‌رێوه‌بردووه. هه‌ندێك جاریش له ڕێگه‌ی خۆشه‌ویستی و خوێنه‌وه كه‌سی دیكه‌یان كردووه پادشا. زۆرجاریش فێڵ و ژاریان له به‌رامبه‌ر مێرد و براكانیان به‌كارهێناوه. له‌م راپۆرته‌دا باس له چوار ئافره‌ت ده‌كرێت، كه شه‌ڕێكی مه‌ترسیداریان له پێناو گرتنه ده‌ستی ده‌سه‌ڵات كردووه.\nخه‌یزه‌ران كچی عه‌تا... بۆچی فه‌رمانی به كوشتنی كوڕه‌كه‌ی خۆی كرد؟\n" له‌سه‌ر كوڕه‌كه‌م دانیشه. ئه‌و له كۆشكدا له‌سه‌ر دۆشه‌كه‌كه‌ی خۆی خه‌وتووه. وازی لێمه‌هێنه تاوه‌كو هه‌ناسه‌ی لێده‌بڕێت. ئه‌مشه‌و هه‌واڵی مردنه‌كه‌یم ده‌وێت. ئه‌گه‌ر بێت و بژی ئه‌وا ده‌ستكراوه نابم له فه‌رمانڕه‌وایه‌تی خه‌لافه‌تی ئیسلامی، من دایكی خه‌لیفه‌م"\nله په‌رتووكی"نواب الله" شاعیر ئه‌حمه‌د ئه‌لشه‌هاوی، ئاماژه به ڕووداوێك ده‌كات كه باس له كوشتنی خه‌لیفه موسا هادی ده‌كات له‌سه‌ر ده‌ستی دایكی كه ناوی خه‌یزه‌ران بووه. ئه‌و پێشتر فه‌رمانی به كوشتنی كوڕه‌كه‌ی كردووه. دواتر هه‌واڵی مردنی كوڕه‌كه‌ی بۆ دێت كه له‌لایه‌ن دراوسێیه‌كه‌وه كوژراوه. ته‌به‌ڕی له‌سه‌ر مردنی خه‌لیفه موسا ده‌ڵێت" له‌گه‌ڵ گرتنه ده‌ستی ده‌سه‌ڵات له لایه‌ن موساوه، دایكی فه‌رمانی پێكرد كه وه‌كو باوكی ڕه‌ق بێت و، له رێگه‌ی كوشتوبڕیه‌وه ده‌سه‌ڵات به‌ڕێوه به‌رێت" ئه‌و كاره‌ش له‌لایه‌ن موسا هادییه‌وه ڕه‌تكرایه‌وه، فه‌رمان به دایكی كرد، كه خه‌ریكی نوێژكردن و ته‌زبیحات بێت، موسا هادی به دایكی گوتووه" ئیشی ژنان نییه كه ڕه‌خنه له كاروباری پادشایه‌تی بگرێت"\nخه‌یزه‌ران سه‌ره‌تا یه‌كێك بوو له‌و كه‌نیزانه‌ی كه خه‌لیفه‌ی عه‌باسی دووه‌م ئه‌بو جه‌عفه‌ری مه‌نسور پێشكه‌شی كوڕه‌كه‌ی محه‌مه‌د مه‌هدی كرد، ئه‌وكاته محه‌مه‌د مه‌هدی ته‌مه‌نی 15 ساڵ بوو. هۆكاری ئه‌و پێشكه‌شكردنه‌ش ئه‌وه‌بوو كه توانی به سوپایه‌كی 30 هه‌زار كه‌سیه‌وه، ئارامی بگێڕێته‌وه بۆ خۆراسان. به‌ده‌ر له‌وه‌ش مه‌هدی ئامۆزایه‌كی خۆی به‌ناوی ڕیته‌ی كچی ئه‌بو عه‌باس ماره‌كرد كه نازناوی(خوێنمژ) بوو. خه‌یزه‌ران یه‌كه‌مین كوڕی بۆ مه‌هدی هێنا، به‌ناوی موسا هادی، دوای ئه‌وه‌ی له‌گه‌ڵ ژنی یه‌كه‌می مه‌هدی ڕیتا نیشته‌جێ بوون، خه‌زیزه‌ران كوڕێكی دیكه‌ی بوو به ناوی عه‌لییه‌وه، دوای ماوه‌یه‌ك پله‌ی خه‌یزه‌ران لای مه‌هدی به‌رزتر بوویه‌وه، جارێكی دیكه دووگیان بوو، بۆجاری سێهه‌م كوڕێكی بۆ مه‌هدی مێردی هێنا، ئه‌ویش هارون ڕه‌شید بوو له ساڵی 148 كۆچی. دوای ئه‌وه خه‌یزه‌ران چوو له یه‌كێك له‌و كۆشكانه دانیشت كه مه‌نسوڕی باوك پێشكه‌شی جه‌عفه‌ری كوڕی كردبوو.\nخه‌یزه‌ران بووه خانمی یه‌كه‌می كۆشك. توانی به خۆشه‌ویستی مه‌هدی داگیربكات. تاوه‌كو مێرده‌كه‌ی له 159كۆچی بووه خه‌لیفه. به‌وجۆره خه‌یزه‌ران له كه‌نیزه‌یه‌كه‌وه بووه خانمی یه‌كه‌می كۆشك، زۆربه‌ی ده‌سه‌ڵاته‌كان لای خۆی بوو. دواتر كاتێك مه‌هدی ده‌ستبه‌رداری خه‌لافه‌ت بووه، خه‌لافه‌تی پێشكه‌ش به موسا هادی كوڕی كرد، دوای ئه‌ویش هارونه ڕه‌شید بووه جێنشین. ئه‌م ژنه بوو به دایكی دوو خه‌لیفه. ئه‌و كاته‌ش دایكی خه‌لیفه كاروباره‌كانی ده‌وڵه‌تی له ژێر چنگدا بوو. چه‌ندین كه‌سانی خراپی له خۆی نزیك ده‌كرده‌وه، چونكه چاوی بڕیبووه پۆستی خه‌لافه‌ت.\nدوای ماوه‌یه‌ك خه‌یزه‌ران دركی به‌وه كرد كه موسا هادی كوڕی وه‌كو باوكی گوێڕایه‌ڵه‌ی فه‌رمانه‌كانی نابێت، هه‌ر بۆیه خه‌یزه‌ران زۆری له مه‌هدی مێردی ده‌كرد، بۆ ئه‌وه‌ی خه‌لافه‌ت له موسا هادی وه‌رگرێته‌وه و هارونه ڕه‌شید بكاته جێنشین. تاوه‌كو ساڵی 170 كۆچی به‌و جۆره هات، موسا هادی زۆر گوێی له دایكی نه‌ده‌گرت. ئه‌م كاره به نهێنی مایه‌وه تاوه‌كو ئه‌و كاته‌ی، خه‌یزه‌ران داوای له كوڕه‌كه‌ی كرد كه ویلایه‌تی یه‌مه‌ن بداته خاڵۆی. موسا هادیش ڕازی بوو به داواكه‌ی به‌مه‌رجێك ئه‌ویش ئه‌وه‌یه یان كچه خاڵه‌كه‌ی ته‌ڵاقده‌دات، یان ده‌بێته والی یه‌مه‌ن. خاڵۆیشی ڕازی بوو كچه‌كه‌ی ته‌ڵاق بدات به‌و مه‌رجه‌ی بێته والی یه‌مه‌ن.\nته‌به‌ڕی باس له كێشه‌كانی نێوان ئه‌و دایك و كوڕه ده‌كات، كه چۆن چاڵیان بۆ یه‌كتر هه‌ڵكه‌ندووه. تاجارێكیان موسا هادی برنجێكی ژاراوی بۆ دایكی ده‌نێرێت. به‌ڵام خه‌یزه‌ران ده‌زانێت كه ژاری پێوه‌یه. بۆیه سه‌گێك ده‌هێنێت لێی بخوات، پاشان سه‌گه‌كه گۆشتی گیانی هه‌مووی ده‌وه‌رێت. دواتر خه‌یرزه‌ران ده‌چێته لای كوڕه‌كه‌ی ده‌ڵێت" زۆر به‌له‌زه‌ت بوو" موسا هادیش وه‌ڵامی ده‌داته‌وه" نه‌تخوارد، ئه‌گه‌ر بتخواردایه، ئاسوده ده‌بووم. كه‌ی خه‌لیفه دایكێكی وای هه‌بووه."\nسلێمانی قانوونی چۆن به فیتی ژنه‌كه‌ی كوڕه‌كه‌ی خۆی كوشت؟\nسه‌رچاوه توركییه‌كان كاتێك ئاماژه به مه‌رگی شازاده مسته‌فا ده‌كه‌ن، به‌مجۆره باسی ده‌كه‌ن. ئه‌و له‌كاتی جه‌نگدا ده‌یویست چاوی به سوڵتان سلێمان قانوونی باوكی له كۆنیا بكه‌وێت. كاتێك چووه ژووره‌وه بۆ ئه‌وه‌ی ماچی ده‌ستی باوكی بكات. حه‌وت پیاوی باوكی كه به (لاڵه‌كان)ناسرابوون. هه‌ڵیانكوتایه سه‌ری و ده‌ستگیریان كرد و دواتر كوشتیان. ئه‌وجار ته‌رمه‌كه‌یان له‌به‌رخێوه‌ته‌كه‌ی سوڵتان دانا. فه‌رمانی كوشتنی شازاده مسته‌فا به فه‌رمانی خودی سوڵتان و به فێل و ته‌ڵه‌كه‌ی ژنه‌كه‌ی باوكی سوڵتانه ڕۆكسلانه له‌گه‌ڵ ڕۆسته‌م پاشای سه‌دری ئه‌عزه‌م.\nڕۆكسلانه كه‌نیزه‌یه‌كی ڕووسی بوو. سوڵتان سلێمانی قانوونی وه‌كو دیاری فه‌رمانڕه‌وای قرم له ساڵی 1520 وه‌ریگرتبوو. ڕۆكسلانه له پۆڵه‌ندی ده‌كرد، خاوه‌نی قژێكی سوور بوو. به بڕوای مێژوونووسان ڕۆكسلانه تێكه‌ڵه‌یه‌ك بووه له نێوان ڕووس و پۆله‌ندا. توركه‌كان به "خوڕه‌م سوڵتان" ده‌یانناسی. له‌یه‌كه‌مین ڕۆژه‌كانی ژیانی له كۆشك، به ڕووخۆشیه‌وه مامه‌ڵه‌ی ده‌كرد. بۆیه خێرا سوڵتان سلێمان خۆشی ویست. ئه‌وان به‌رده‌وام وه‌كو دوو دڵدار ده‌رده‌كه‌وتن. له‌یه‌كێك له گوتاره‌كانیدا ده‌ڵێـت" سوڵتانه‌كه‌م. ئه‌ی خۆشه‌ویسته‌كه‌ی ڕۆحم. داواكارم له خوا به نزیكترین كات ده‌موچاوه پیرۆزه‌كه‌تم پێ نیشان بده‌یت".\nمێژوونووسان ده‌ڵێن"خوڕه‌م سوڵتان حه‌زی له جوانی نه‌بوو، به‌ڵام چێژی له كچه سه‌رنجڕاكێشه‌كان ده‌كرد. ئه‌گه‌ر كه‌سێكی وابوایه، ئه‌وا سوڵتان شوێنێكی تایبه‌تی بۆ ئه‌و كچه له دڵی خۆیدا جێگیر ده‌كرد." حوسێن مه‌جیب میسری  ده‌ڵێت" ئه‌و به‌جۆرێك كاریگه‌ری له‌سه‌ر سوڵتان درووستكردبوو، هیچ داخوازییه‌كی ڕه‌تنه‌ده‌كرایه‌وه. خوڕه‌م سوڵتان كه‌نیزه‌یه‌ك دڵی برد، دواتر كوڕێكی لێبوو. به‌جۆرێك خۆی له سوڵتان نزیككرده‌وه، دواتر بووه ژنی فه‌رمی سوڵتان و كوڕه‌كه‌شی بوو به جێنیشین."\nده‌گوترێت ئه‌و ژنه زۆر زیره‌ك بووه، كه‌سایه‌تیه‌كی ئاڵۆز و ناڕوونی هه‌بووه. ده‌سه‌ڵات و هه‌ژموونی خۆی به‌سه‌ر ته‌واوی ژن و كچه‌كانی كۆشكی عوسمانی هه‌بوو. له مانگی ئایاری 1524 شازاده سه‌لیم له دایكبوو، به‌وه‌ش بووه سێهه‌مین كوڕی سوڵتان و یه‌كه‌مین كوڕی ڕۆكسلانه. به‌وكاره‌ش پێگه‌ی خۆی گه‌یانده لووتكه، بۆیه كه‌وته كێبڕكێ له‌گه‌ڵ گوڵبه‌هار ژنی یه‌كه‌می سوڵتان سلێمانی قانوونی و دایكی شازاده مسته‌فا. به تێپه‌ڕبوونی كات، سوڵتان سلێمانی قانوونی به ته‌واوه‌تی گوڵبه‌هاری پشتگوێ خست و خووی گرت به رۆكسلانه‌وه.\nدوای مردنی دایكی سوڵتان سلێمانی قانوونی" خوڕه‌م سوڵتان" بووه ژنی شه‌رعی خۆی. هه‌موو ژنه‌كانی دیكه‌ی كۆچپێكرد. هیچ كه‌سێك له كۆشكی عوسمانی نه‌مایه‌وه، كه ڕكابه‌ری ڕۆكسلانه بێت، جگه له" بۆسفۆر سوڵتان" یان گوڵبه‌هار. ئه‌و خانمه‌ی یه‌كه‌می حه‌ره‌م بوو. ئیبراهیم پادشا سه‌دری ئه‌عزه‌م كه مێردی خوشكه‌كه‌ی سوڵتان سلێمان بوو. رۆكسلانه به فێلێك وایكرد كه شازاده مسته‌فا له باوكی دووربخاته‌وه، دواتر زۆرێك له ده‌سه‌ڵاته‌كانی گواسته‌وه بۆ گوڵبه‌هار.\nله پلانێكی دیكه‌ی ڕۆكسلانه ئه‌وه‌بوو، كه چۆن ئیبراهیم پاشا بكوژن. بۆیه له 22ی ره‌مه‌زان، ئیبراهیم پاشا بانگكرا بۆ كۆشك تاوه‌كو پێكه‌وه به‌ربانگ بكه‌نه‌وه. تاوه‌كو نیوه‌شه‌و خه‌ریكی خواردن بوون، كاتێك ئیبراهیم پاشا رۆیشته‌وه، بۆ ژووره‌كه‌ی خۆی له‌ناو خه‌ودا له‌لایه‌ن یه‌كێك له جه‌لاده‌كانه‌وه خنكێنرا. ئه‌وكاره‌ش به فه‌رمانی خودی سوڵتان سلێمان قانوونی بوو. بۆیه تاوه‌كو ئێستا هۆكاری مردنی ئیبراهیم پاشا ڕوون نییه. به‌ڵام هه‌موو لایه‌ك ده‌زانێت كه ڕۆكسلانه ده‌ستی له‌و كاره‌دا هه‌بووه. بۆ ئه‌وه‌ی ڕوسته‌م پاشا ببێته سه‌دری ئه‌عزه‌م.\nسه‌باره‌ت به كوشتنی شازاده مسته‌فا، جان ئه‌لبجونگ ده‌ڵێت" كۆمه‌ڵێك كه‌سی خراپ له شازاده مسته‌فا نزیكبوونه‌وه و كاریگه‌ریان له‌سه‌ر مێشكی دروستكردبوو، هه‌میشه هانیان ده‌دا بۆ ئه‌وه‌ی له دژی باوكی یاخی بێت، بۆیه شازاده مسته‌فا كۆمه‌ڵێك له پیاوانی سوپا و سه‌ربازی له ده‌وری خۆی كۆكرده‌وه و ئاڵای یاخیبوونی له دژی سوڵتانی باوكی به‌رزكرده‌وه. ڕۆسته‌م پاشا به كۆمه‌ڵێك به‌ڵگه‌وه چووه خزمه‌ت سوڵتان سلێمانی قانوونی و یاخیبوونی كوڕه‌كه‌ی بۆ پشتڕاستكرده‌وه. یه‌كێك له‌و به‌ڵگانه ئه‌وه‌بوو، كه كوڕه‌كه‌ی له‌گه‌ڵ شای ئێران له دژی باوكی قسه‌ی كردووه. بۆیه سوڵتان سلێمانی فه‌رمانیكرد به كوشتنی كوڕه‌كه‌ی.\nئیسماعیل حه‌قی ده‌ڵێت" شاژنه ڕۆكسلانه ڕۆڵێكی گه‌وره‌ی هه‌بوو له كوشتنی شازاده مسته‌فا. چونكه ده‌ترسا مسته‌فا پێش كوڕه‌كه‌ی ده‌سه‌ڵات بگرێته ده‌ست."حه‌قی له درێژه‌ی قسه‌كانیدا ده‌ڵێت" رۆكسلانه هێواش هێواش پلانی داده‌ڕشت. ڕۆسته‌م پاشا ڕۆڵێكی گه‌وره‌ی هه‌بوو له ساخته‌كردنی ئه‌و به‌ڵگانه‌ی كه گوایه مسته‌فا پاشا ئاراسته‌ی پادشای ئێرانیكردبوو".\n په‌رتووكی ده‌وڵه‌تی عه‌باسی، قۆناغه مێژوویه‌كان و شارستانیه‌تیان\n په‌رتووكی موعجه‌می ده‌وڵه‌تی عوسمانی\n په‌رتووكی: دووژنه سوڵتانه‌كه خوڕه‌م و مهرماه\n په‌رتووكی: مێژووی عوسمانی


16:37 - 10 گەلاوێژ 2714\nكوردپا: لە سیستەمی زاڵ بەسەر ئێراندا، لەسێدارەدانی زیندانیی سیاسی چ لە رابردوو و چ لە ئێستادا، ئاخۆ پڕۆژەیەكی كاتی بووە كە بەپێی هەڵسەنگاندنی بارودۆخی ناوخۆیی و دەرەوە جێبەجێ كراوە و یان هەر لە سەرەتای بەدەسەڵات گەیشتنی كۆماری ئیسلامییەوە\_" پڕۆسەیەكی\_" بەردەوام و هەمیشەیی بووە؟\nئیرەج مێسداقی: زۆر بە بوێری و دڵنیاییەوە دەتوانم بڵێم هەر دووی ئەوانە بووە، دیارە ئێعدام بەشێك لەسیاسەتی كۆماری ئیسلامیی ئێرانە. سەركەوتنی كۆماری ئیسلامی لەسەر بنەمای درۆشمی \_" ئەلنەسر بالرعب\_" (سەركەوتن لە دروست كردنی ترس و تیرۆر)دا خۆی بینیوەتەوە. ئەو نیزامە سیاسییە لە یەكەمین رۆژەكانی بەدەستەوە گرتنی دەسەڵات بە ئێعدام كردنی بەرپرسانی پاشایاتی، ئێعدامەكان لەكوردستان و هەروەها توركەمەن سەحرا و شوێنەكانی دیكە ترس و توقاندنی دروست كرد.\nبەربڵاوی ئەو ئێعدامانە دوای ٣٠ی جۆزەردانی ١٣٦٠ زۆر لایەنی گرتەوە و بەرینتر بوویەوە و لەو كاتەدا ئێعدامەكان گەیشتە ترۆپكی خۆی. بەڵام دەبێ ئەوەش بزانین ئێعدام لە كۆماری ئیسلامیدا زیاتر بە مەبەستی چارەسەر كردنی قەیرانە ناوخۆییەكانیش كەڵكی لێ وەردەگیرێت. ئێعدام لە سیستەمی كۆماری ئیبسلامیدا وەكوو ئەوە وایە كە كەسێك نەخۆش تووشی \_"تا(تب)\_" هاتبێ و ئەوە نیشانەی قەیرانی ناوخۆییە كە كۆماری ئیسلامیی دیهەوێ پەردە پۆشی بكات. نیزامی زاڵ بەسەر ئێراندا لەساڵەكانی ٦٠دا لەئێعدام بە مەبەستی جێگیركردنی دەسەڵاتی خۆی و دروشمی \_" ئەلنەسر و بالرعب\_" كەڵكی وەرگرت. كاتێك كە گرووپە سیاسییەكانی سەركوت كرد و كاتێك كە هەتا رادەیەك مەترسیی رووخانی تێپەڕ كرد و بەشێوەیەك لەشێوەكان دەسەڵاتی جێگر كرد، ئێعدامەكانیشی كەم كردەوە.\nئیرەج مێسداقی: ئێعدامەكان لەكۆماری ئیسلامیی بە پێی شوێنەكان جیاوازی هەیە. لەبەشێك سپای پاسداران لە دەستبەسەركردن و لێپرسینەوە و رەوانە كردنیان بۆ دادگا رۆَلێكی یەكلاكەرەوەی هەبوو. كۆمیتەی ئینقلابی ئیسلامیی لەو كاتەدا رۆڵێكی گرینگی لە سەركوت، دەستبەسەركردندا لە ئەستۆ بوو و دواتر كۆمیتەكە هەڵوەشایەوە و لەگەڵ هێزی ئینتزامی تێكەڵ كرا. \_"دادستانی ئینقلاب\_"یش لەتاران و شارەكانی دیكە دەستی لە ئێعدامی زیندانیانی سیاسیدا هەبوو و دواتریش كە وەزارەتی ئیتلاعات پێكهات ئەركەكە زیاتر ئەو وەئەستۆی گرت.


لەمەودوا بەکارهێنەرانی PlayStation 4 دەتوانن لە ئایفۆن و ئاپیادەکانیانەوە یاری بە ئامێرەکە بکەن – کەی ئای تی ئێن\nئای ئۆ ئێس 9, ئازار 2019\nئەگەر ئامێری PlayStation 4 ـت هەیە و دەتەوێت لە ئایفۆن یاخود ئایپادەکەتەوە بەکاری بهێنیت و یاری پێبکەیت، ئێستا دەتوانیت لە ڕێگای ئەپێکی فەرمییەوە کردارەکە ئەنجام بدەیت!\nزیاتر لە 4 ساڵ لەمەوبەر کۆمپانیای Sony ئەپێکی تایبەت بە بەکارهێنانی ئامێری PlayStation 4 ـی بۆ مۆبایلەکانی Sony Xperia بەردەست کرد، بەمەش تەنها بەکارهێنەرانی مۆبایلەکانی Sony Xperia دەیانتوانی PlayStation 4 ـەکانیان بەکار بهێنن. خۆشحاڵانە کۆمپانیاکە لە کۆتایدا ئەپی تایبەت بە بەکارهێنانی PlayStation 4 ـی بۆ سیستەمی iOS بەردەست کرد.\nلە ڕێگای ئەپە نوێیەکەی سۆنییەوە بۆ سیستەمی iOS، دەتوانرێت بەشەکانی نێو ئامێری PlayStation 4 ببیندێت، وە لەمەودوا بەکارهێنەران دەتوانن لە ڕێگای ئەپێکی فەرمییەوە ئایفۆن و ئایپادەکانیان بکەن بە کۆنتڕۆڵ بۆ ئامێری PlayStation 4. هەروەها لە ڕێگای ئەپە نوێیەکەوە دەتوانرێت ئایفۆن و ئایپاد بکرێت بە وەرگر(مایکرۆفۆن) و گفتوگۆی دەنگیی ئەنجام بدرێت، لەگەڵ ئەوەشدا دەتوانرێت لە ڕێگای ئەپەکەوە تەختەکلیل بەکاربهێندرێت و نوسینی پێ ئەنجام بدرێت.\nبەڵام ئەپەکە ڕێگە نادات کۆنتڕۆڵی DualShock 4 لەگەڵ ئایفۆن و ئایپاددا بەکار بهێندرێت. بەکارهێنانی ئەپەکە لە ڕێگای وایفایەوە دەبێت و پێویستە هەژماری PlayStation Network ـت هەبێت. زانیاریمان نییە لەسەر ئەوەی کە ئەپەکە هەمیشە لەگەڵ دواین وەشانی سیستەمی PlayStation کاردەکات یاخود نا، بەڵام وا باشترە هەمیشە PlayStation 4 ـەکەت دواین وەشان بێت بۆ ئەوەی باشتر لەگەڵ ئەپەکەدا کاربکات.\nئەپەکە لەگەڵ ئایفۆن 7 و نوێتر، ئایپاد 6 (نەوەی شەشەم) و نوێتردا کار دەکات. قەبارەی 19 مێگابایتە و گونجاوە لەگەڵ وەشانی iOS 12.1 و نوێتر. کرتە بکە بۆ داگرتنی ئەپەکە بۆ ئایفۆن و ئایپاد.\nتاگەکان ئای ئۆ ئێس ئایپاد ئایفۆن ئەپ و نەرمەکاڵا iPad iphone PlayStation 4 پلەیستەیشن ٤ سۆنی